open-index/open-wikipedia-markdown huggingface dataset:
IT狗 (電視劇)

《**IT狗**》（）係香港電視娛樂製作嘅電視劇，由凌文龍、楊樂文、陳漢娜、岑珈其、余逸思、陳湛文、陳瑞輝主演。套劇喺2022年1月10號到2月4號逢禮拜一到五21:30－22:30喺ViuTV首播，而製作特輯《**IT狗製作特輯**》喺1月8號禮拜六晚22:30-22:45播。劇集用喺香港被戲稱做「IT狗」嘅資訊科技從業員做題材。

電視首播之前，《IT狗》頭兩集內容獲選入《第18屆亞洲電影節》放映片目，喺2021年11月9號晚喺圓方PREMIERE ELEMENTS戲院率先首映。

## 角色
### 主要角色
*凌文龍 飾 葉念信（阿信）
*楊樂文@MIRROR 飾 Tony
*陳漢娜 飾 蒙玲
*岑珈其 飾 趙家俊（Kenneth）
*余逸思 飾 Billie
*陳湛文 飾 Billy
*陳瑞輝@MIRROR 飾 常樂（Never）

### 固定角色
*周祉君 飾 崔志恆（Lou）
*邱士縉@MIRROR 飾 Marcus
*鄧子超 飾 Johnny
*魏浚笙 飾 Jayden
*林家熙 飾 黃金開
*彭秀慧 飾 Cathy Ho
*陳嘉寶 飾 Shirley
*李靖筠 飾 東邪
*董嘉儀 飾 何姑娘
*羅永昌 飾 葉念信阿爸
*彭杏英 飾 葉念信阿媽
*林祖輝 飾 黃金開阿爸
*朱栢謙 飾 萬鈞

### 其他角色
呢套劇有啲戲份少嘅演員未有列入片尾演出名單，所以資料唔齊全。
*彭珮嵐 飾 HR部阿姐（第1、11、16集）
*張毓軒 飾 阿軒（第1、11、15集）
*徐浩昌 飾 IT部同事（第1、16集）
*英健朗 飾 派帖男（第1、19集）
*黃素歡 飾 Susanna姑媽（第1集）
*劉冠瑤 飾 Mo（第2、20集）
*邵子風 飾 速遞員（第2集）
*黃溢濠 飾 蒙玲前度（第3、6集）
*邱浩輝 飾 茶餐廳伙記（第4、6、7、16集）
*盧鎮業 飾 Tommy Sir（第4集）
*馬俊怡 飾 Coel（第5、19集）
*張滿源 飾 笑容識別鎖職員（第5、20集）
*練美娟 飾 容美娟（第5集）
*倪晨曦 飾 Charlotte（第8集）
*張嘉欣 飾 Greta（第9集）
*麥詠楠 飾 Joanna Cordero（澳門女畫家）（第9集）
*黃寶漳 飾 Joesep（第10集）
*李炘頤 飾 Susanna（第11集）
*梁天尺 飾 阿米巴Kenneth（第11集）
*楊英偉 飾 喬山河（第13集）
*張蔓莎 飾 喬子琳（第13、18集）
*陳健朗 飾 紅磡喪彪（第14集）
*顏子菲 飾 Linda（第15集）
*黃鐦 飾 Duncan（第16、18、19集）
*程仁富 飾 阿孝（第16集）
*黃星叡 飾 Martin（第16集）
*杜港 飾 Greg（第16集）
*郭穎東 飾 車仔麵檔老闆（第16集）
*徐㴓喬 飾 美國動畫公司翻譯員（第16集）
*幸卓輝 飾 Timothee （第18-19集）
*邱廷輝 飾 控方大律師（第19集）

### 特別演出
*馮德倫 （第4集海報）
*曾俊華 飾 華仔（第5集）

## 每集內容

## 拍攝地點
電視劇將數碼港影射為「數據港」，係劇中經常出現拍攝地點之一。第8集葉念信喺停車場辭職之後見Billy一幕，劇組喺1986年拍《英雄本色》土瓜灣美華工業中心停車場取景，向電影致敬。 黃金開喺豪宅探佢有錢阿爸嘅場景，喺金鐘Asia Society Hong Kong Center（亞洲協會香港中心）花園拍攝。 paypayegg嘅辦公室取景自觀塘共享工作空間Ozone Creative Space。而共享辦公室BornHub喺工廈一單位拍攝，並派出4人美術組負責搭建。而SHEIT會議室（即Shirley嘅CookCookGuide場地）就喺荔枝角D2 PLACE TWO嘅Home.焙小日子荔枝角店取景。

其他拍攝地點包括灣仔謝斐道合勝世伯雞餐廳、灣仔Bow Coffee、石硤尾美荷樓、旺角代購店Gethemall、旺角金都商場、旺角洗衣街金雞遊戲機中心同埋前粉嶺裁判法院、歌和老街兒童遊樂場。

## 劇中反映嘅真實事件
* 劇中Kenneth同埋Joesep兄弟「智能果汁機」同「磁能線」，影射2014年趙公允、趙公亮兄弟知名超額眾籌項目「智能咖啡機Arist」同智能電話磁力叉電線「Znaps」。
* 劇中Shirley人物設定疑參考 DayDayCook 創辦人朱嘉盈，以教煮食影片起家。
* 劇中阿 Lou 拍片教人賺錢，被指打扮、語氣同講嘢手法都被指似足KOL兼人生導師Brian Cha。Brian Cha之後亦拍片回應，指自己好欣賞《IT 狗》電視劇，覺得故事正面又有共鳴。
* 劇中WOW公司「共享風火輪」可以喺半屬政府機構「數據港」（影射『數碼港』）獲得創科獎項，不過最終因為屬於非法代步工具，逼使WOW結業收場，同Uber被香港投資推廣署引入香港，之後被指「非法」情況相似，同樣反映香港政府部門各自為政，官僚主義同考慮不周，往往造成「舉得高高、狠狠摔下」結果。 
* 阿米巴公司到訪PayPayDuck一幕，影射2013年阿里巴巴團隊拜訪香港交友流動程式Worthy，後來旗下程式「來往」亦加入相似功能。
* 劇中PayPayEgg程式創立之後同PayPayDuck打對台，被網民，部分KOL認為事件同2015年本地兩大電召貨車程式GoGoVan及EasyVan競爭大戰相近。GoGoVan創辦人Steven當年接受《壹週刊》訪問時曾經話EasyVan創辦人周勝馥以投資為名「抄橋」。
* Johnny仔將自己畫作放到NFT平台售賣之後賺大錢，將目前NFT平台投資方式去做示範；而呢套劇拍攝時，NFT投資市場注目程度唔似播放期間受到追捧。
* 劇中提及Cathy Ho曾經係百特通公司處理出售200萬用戶個人資料，反映香港2010年八達通私隱資料事件。當時有200萬客戶個人資料轉讓第三者，並收取4,400萬元。

## 套劇牽涉嘅事件

### 疑被網絡打手喺豆瓣狙擊，無綫刻意引述有關評分
無綫電視喺2022年2月7號公佈1月31號去到2月6號三台電視直播收視調查，咁啱《IT狗》同無綫嘅《青春不要臉》都係呢個禮拜係結局周，但無綫就刻意引述中國大陸影視評分網站豆瓣，話《青春不要臉》豆瓣有7.8分，《IT狗》得5.9分。不過，有關做法除咗有部份香港媒體質疑之外，部分中國大陸網民都質疑係網絡水軍所為。而《IT狗》喺1月底播到第15集嗰陣，其實喺豆瓣評分去到7.4，畀最低1星嘅只有10.5%。但係去到結局周評分就大跌而且多咗人俾1星。但有中國大陸網民踢爆，話打1星時間全部一樣，甚至啲1星評論連說話風格都一樣。

### 釜山國際電影節「亞洲內容大獎」獲獎
2022年10月，第27屆釜山國際電影節「亞洲內容大獎」頒獎，凌文龍憑住《IT狗》「葉念信」一角獲頒「最佳新星大獎」（Best Rising Star），係唯一攞獎嘅香港候選單位。

## 註

## 參考

## 出面網頁
*ViuTV：IT狗
*ViuTV：IT狗製作特輯
*MakerVille - IT狗

## 電視節目變遷
熱帶莽原氣候

**熱帶莽原氣候**（又叫**熱帶乾濕草原季氣候**、**薩瓦納氣候**、**熱帶疏林莽原氣候**、**熱帶草原氣候**）嘅地區喺赤道多雨氣候高緯兩側，具體位置喺非洲撒哈拉以南高原、馬達加斯加島西部、西印度群島部分、墨西哥高原、中美洲西岸、南美洲巴西高原等地。

## 特徵
*緯度較低，太陽高度大，終年高溫
*一年中有明顯嘅乾季同濕季，*年均雨量介乎750至1000毫米
巴生河

**巴生河**（），《航海圖》譯**吉令河**，係馬來西亞一條流經吉隆坡同雪蘭莪嘅河，全長大約120公里，流域面積達1288平方公里。條河起源自吉隆坡以北大約25公里、海拔100米嘅一個高原，最終向東流入馬六甲海峽。

## 支流
巴生河一共有11條支流，主要包括鵝麥河（亦叫做鵝嘜河）、峇都河、克拉容河、白沙羅河、Keruh River、古腰河、本查拉河同安邦河。

## 流經市鎮
吉隆坡喺鵝麥河流入巴生河處。然後再南流至八打靈再也。更下流，巴生河流經雪州首府莎阿南。而巴生市喺呢條河嘅下流。

因為巴生河流經人口達四百萬嘅巴生河流域，再加上巴生河一帶嘅急速發展，河道多處已變窄，改為排水道。另外，亦搞到條河好污漕。

馬來西亞最大海港巴生港喺巴生河入海口。
應用行為分析

**應用行為分析**（ ），又有叫**行為工程**，係一種科學上嘅技術，嘗試用古典制約同操作制約等嘅技巧嚟改變目標人物嘅行為：由行為論上對學習嘅研究已知，獎勵同懲罰能夠改變動物嘅行為，而應用行為分析就係將呢樣知識應用喺心理治療等嘅領域嗰度，以求改變人嘅行為，令病人做多啲「好」嘅行為同做少啲「唔好」嘅行為。

## 背景概念

### 古典制約

古典制約係指一個個體因為某兩個刺激持續噉一齊出現，而將兩個刺激聯想埋一齊（刺激同刺激之間嘅關係起變化），通常導致其中一個刺激（CS）引起一啲本嚟淨係得另外嗰個刺激（US）會引起嘅反應（UR）。舉個簡單例子，
*想像研究者擺一隻大家鼠係一個實驗室嘅籠入面，個研究者定時定候電佢，佢唔使學習都會識得對俾人電有恐懼嘅反應；
*又想像家陣個研究者改變佢個做法，變成每次喺電隻大家鼠之前都閃吓盞燈（已知燈閃本嚟係唔會引起恐懼反應嘅）；
*實驗結果顯示，喺呢個情況之下，隻大家鼠話咁快就會學識對燈閃有恐懼嘅反應－即係話隻大家鼠個腦將「俾人電」同「燈閃」呢兩個刺激聯想埋一齊，令到原本唔會引起恐懼反應嘅**燈閃**（CS）引起**俾人電**（US）先會引起嘅恐懼反應（UR），係古典制約嘅經典例子。

想像下圖：家陣有一隻狗，佢見到嘢食（US）會流口水（UR），但聽到鐘響（CS）唔會，打後次次有嘢食都俾佢聽鐘響，冇幾耐佢就學識一聽到鐘響就流口水。

古典制約嘅過程喺大多數動物物種甚至某啲植物嘅身上都觀察得到。

### 操作制約

操作制約係指一個個體因為對某個刺激起某個反應持續噉引致某啲後果，而將個刺激同嗰個反應聯想埋一齊（刺激同反應之間嘅關係起變化），通常會導致嗰個刺激同個反應之間嘅關係變強或者變弱，會令反應變強嘅後果係所謂嘅強化，而會令反應變弱嘅後果就係所謂嘅懲罰。

舉個簡單例子說明，想像家吓研究者擺一隻大家鼠喺一個實驗室嘅籠入面，當個研究者擺啲嘢食入個籠入面（刺激）嗰陣，隻大家鼠會行埋啲嘢食（反應）嗰度，而家吓個研究者決定，每次當隻大家鼠行近啲嘢食嗰陣，佢就電吓隻大家鼠（但如果隻大家鼠唔行埋啲嘢食度，就唔電佢）；實驗顯示，噉做會令到隻大家鼠學識對「有嘢食」呢個刺激做「行埋啲嘢食度」呢個反應嘅話會俾人電，令到下次再出現「有嘢食」呢個刺激嗰時隻大家鼠做「行埋啲嘢食度」呢個反應嘅機會率下降，所以「俾人電」係一個懲罰。獎勵同懲罰嘅過程喺人身上都可以輕易觀察得到。

## 應用方法
應用行為分析時會用嚟應付自閉症譜系方面嘅障礙：根據研究，應用行為分析能夠有效噉幫有自閉症嘅人多啲同身邊嘅人交流、學新嘅技能同埋保持正面行為；一般嚟講，採用應用行為分析嚟處理自閉症最有效係密集式一個禮拜做超過 20 個鐘頭同埋响 4 歲打前做，不過呢種技術就算係喺大人身上都可以用。呢種「治療」方法，到咗二十一世紀初經已開始受質疑，尤其係神經多樣性方面嘅討論講到，應用行為分析對自閉症譜系人士造成長遠嘅傷害。

## 垃雜概念
*習慣化
*銘印
*觀察學習
*學識無助

## 睇埋
*海伯理論
*強迫循環
*神經多樣性

## 文獻
攻讀行為科學嘅人，可以摷呢啲文獻嚟睇：

*John J. Wheeler; David Dean Richey (2013). *Behavior Management: Principles and Practices of Positive Behavior Supports*. Pearson Education, Limited. ISBN 978-0-13-285169-5.
*Steege, M.W.; Mace, F.C.; Perry, L.; Longenecker, H. (2007). "Applied behavior analysis: beyond discrete trial teaching". *Psychol Schools*. 44 (1): 91–99. doi:10.1002/pits.20208.
*Mayer, G. Roy; Sulzer-Azaroff, Beth; Wallace, Michele (2011). *Behavior Analysis for Lasting Change* (2/E ed.). Sloan. ISBN 978-1-59738-032-4.
*Catania, A. Charles (2007). *Learning*. Sloan. ISBN 978-1-59738-007-2.


## 引述

## 拎
*應用行為分析：概論及科學報告嘅總結
灣區之光

（；），係一座位於深圳前海嘅巨型懸臂摩天輪，由華僑城集團投資建設。2021年4月18號對外開放。

## 設計
灣區之光總高度有128公尺，輪徑有113.3公尺；佢設有28個大型轎廂，每個轎廂內嘅淨面積有16.8平方公尺，一次可以承載25位乘客，乘客可以從高空睇到前海灣同珠江口伶仃洋嘅景色。

## 交通
### 地鐵
* 搭地鐵5號線到臨海站落車出閘，再由B2出口上地面之後行過去。

### 公交巴士
* 附近500公尺範圍內暫時冇巴士站，1公哩範圍內有呢啲巴士站：
** 龍光世紀大廈
** 熙龍灣
** 甲岸路口西
** 新安地鐵站

### 自己揸車
* 揸車到寶華南路並駛入歡樂港灣地下停車場，泊車之後行過去。

## 參考

## 出面網頁

* 歡樂港灣官網
廚具

**廚具**係指用嚟煮嘢食或者上菜嘅用具，例如鑊、鏟、碟等等，亦都可以指喺煮食前或者後用嚟幫手裝住啲食材或者嘢食嘅用具。
點集拓撲學

**點集拓撲學**（），又叫**一般拓撲學**（），係拓撲學嘅一門分支，主要研究拓撲結構嘅基礎性質。
線性規劃

**線性規劃**（，簡稱LP），係指目標函數同埋約束條件都係線性函數嘅最佳化問題。
觀塘老母

**觀塘老母**係網民針對觀塘區交通問題好耐都未解決好而興起嘅一個網絡潮語。

## 點嚟
由於呢幾年嘅觀塘商業區發展得好快、辦公室林立，但交通基建冇同步跟上（例如迴旋處規劃），加上來往其他地區嘅車流（例如港島東、將軍澳、新界東、新界西）都要經觀塘區，令觀塘區喺上下晝繁忙時間成日出現車龍。所以網民好討厭呢種情況，繼而衍生出「每日屌觀塘老母」嘅Facebook群組或者「觀塘老母」嘅用語去表達佢哋嘅感受。

## 衍生文化
;潮流文化作品：
*歌：《哪裡只塞駿業里》
*語句：「出到觀塘，入得靈堂」、「出咗靈堂，仲喺觀塘」
*Facebook群組：「每日屌觀塘老母」

## 攷

## 連出去
*《哪裡只塞駿業里》官方MV
*「每日屌觀塘老母」Facebook群組
隨機化實驗

**隨機化實驗**（）係指隨機噉將受試者分做實驗組同對照組；假想家陣有個研究者想做實驗，佢搵咗柞受試者返嚟，跟手就要有方法決定邊個入實驗組邊個入對照組，而一般認為，最理想係完全隨機噉分。有關應用上要點樣做到呢樣嘢，可以睇吓隨機數產生（RNG）等嘅技術。
爪哇族

**爪哇族**（，）係印尼爪哇島嘅一個民族。佢哋主要分佈喺島嘅中部同東部，係島上面同埋印尼最大嘅族群。經過幾百年嘅人口流動，佢哋依家住喺印尼大部分省份，以及馬來西亞，新加坡同南美洲蘇里南。

## 語言
主要語言係爪哇語，而住喺雅加達嘅爪哇人日常多數使用印尼語。

## 參考
天空花園線

{
  "type": "ExternalData",
  "service": "geoline",
  "ids": "Q51419215",
  "properties": {
    "stroke": "#c1731f",
    "stroke-width": 6
  }
}


**天空花園線**（）係馬來亞鐵道所屬由馬來西亞吉隆坡市中心往返蘇丹阿都阿茲沙機場（以前叫梳邦機場）之間嘅特快列車服務。

呢條線係大吉隆坡/巴生谷綜合交通系統嘅一部分，同巴生港線用同一條路軌，通過梳邦再也站之後轉往終點站。巴生港線列車會停嗮所有吉隆坡中央車站至梳邦再也站中間嘅車站，而天空花園線只會停靠吉隆坡中央車站、梳邦再也站同新增嘅3個車站。呢條路線喺2018年5月1號投入服務，並提供一個月免費服務，之後再延長免費服務至2019年1月1號。呢條路線亦係服務馬來西亞第2條服務機場嘅快速鐵路，（第1個機場係吉隆坡國際機場，有吉隆坡機場快線同吉隆坡機場支線）。

## 概覽
天空花園線用緊4組翻新嘅馬來亞鐵道83型電力動車組。為咗同巴生港線嘅列車有分別，將原本巴生港線列車嘅藍色同黃色塗裝改做灰色同橙色，每架列車最多大約可以裝300名乘客。

## 基本資料
*距離：吉隆坡中央車站至大約24公里
*行車時間：大約26分鐘
*發車間隔：繁忙時間每個鐘一班
*發車時間：
**（吉隆坡中央車站）
***頭班車：06：00
***尾班車：00：00
**（）
***頭班車：06：00
***尾班車：00：00

## 車站

下面會列出天空花園線停靠嘅車站，以地理位置由東向西排列：

## 參考

類:馬來西亞鐵路
佔優策略

喺博弈論上，如果話某套策略係**佔優策略**（）意思簡單講即係話無論對手點揀，呢套策略都能夠令到選擇者嘅報償最大化。喺粵港地區會用嘅中文裡便，佔優策略又有叫**優勢策略**。

## 類型
博弈論研究人同人之間點樣喺決策上互動。呢套理論成日都提到佔優策略呢個概念。

想像有兩套策略 A 同 B，
*將對手可能揀嘅選項逐個逐個攞嚟睇；
*如果無論對手揀邊個選項，A 帶嚟嘅報償都會高過（>）B，
噉 A 就算係**相對 B 嚟講嚴格佔優**或者**嚴格優於 B**（參見）。

除此之外，博弈論亦有講到**弱佔優**（參見）嘅概念：假如 A **相對 B 嚟講弱佔優**，意思係話
*揀 A 永遠會得到至少同 B 一樣咁高（≥）嘅報償，
*而且至少有一套對手行動，假如對手採取咗呢套行動，自己採取 A 就會帶嚟高過（>）採取 B 嘅報償。

## 應用

用監犯困境做例。監犯困境個故事係噉嘅：兩個賊仔畀差人拉咗。每個人有兩個選擇：**唔出聲**（同夥伴合作）定係**認罪**（出賣夥伴）而差人設定以下嘅條件：
*如果兩個都唔出聲：各判半年
*如果一個認罪一個唔出聲：認罪嗰個無事，唔出聲嗰個判十年
*如果兩個都認罪：各判五年
用數值表示嘅話（兩個數值分別表示兩個犯嘅得益，數值愈大就表示愈著數）：
#唔認罪 | 唔認罪：5,5
#唔認罪 | 認罪：-4,10
#認罪 | 唔認罪：10,-4
#認罪 | 認罪：1,1
由賊仔 A 嘅角度睇：如果同伴揀唔出聲，噉對賊仔 A 嚟講，認罪會係最著數利嘅選擇；而如果同伴揀認罪，噉對賊仔 A 嚟講，認罪依然會係最利嘅選擇；另外嗰個賊都要面對同樣嘅形勢。因此，假設兩位博弈者都淨係想令自己利益最大化，而且完全知道形勢係點，噉對佢哋嚟講，**揀認罪**會係**嚴格**嘅佔優策略：無論對手揀乜嘢選項，自己揀認罪都係最著數嘅。

## 睇埋
*確保性
*已解遊戲
*遊戲平衡

## 引咗

## 連結
* 「博奕論」淺介，香港大學數學系
核心家庭

**核心家庭**（）係人類家庭嘅一種組合方式，係以婚姻為基礎，父母同啲仔女一齊居住、生活嘅家庭，同核心家庭相對嘅概念係大家族（）。
同居

**同居**（）係指無結婚嘅伴侶住埋一齊嘅關係，而如果係無戀愛關係，亦都無性關係嘅人住埋一齊，噉就唔叫同居，而係叫室友。
台灣菠蘿

**台灣菠蘿**就係指種植喺台灣嘅一啲菠蘿品種。係台灣中南部重要經濟生果。二〇一〇年生產四十二萬公噸，產值新台幣七十億，大部份內銷，出口佔約百分之五到一成，當中出口到中國大陸嘅佔約九成 。

## 名
菠蘿，國語叫「**鳳梨**」或者「**黃梨**」，喺臺灣同福建又叫做「**旺來**」。因為香港食到嘅菠蘿大部份都由菲律賓嚟。所以部份香港新聞媒體，指「鳳梨」就唔係等同「菠蘿」，用「鳳梨」泛指台灣種出嚟嘅菠蘿。台灣菠蘿喺科學上嘅分類，都係 *Ananas comosus，*同屬一個種 (species)，只係 *[[:en:Variety (botany)|variety]]* 上嘅差別，亦即係亞種之下，再低一級嘅分別。

## 史
菠蘿原產南美洲，十五世紀時印弟安傳到中美洲，十六世紀尾傳到中國、爪哇、菲律賓。台灣由十八世紀廿年代開始種菠蘿，有成三百幾年歷史，喺中南部嘅山地種植。日治時期，日本人岡村庄太郎喺高雄鳳山開工廠，開始整菠蘿罐頭，係「鳳梨事業」嘅開始 。一九二二年由東南亞同夏威夷引入「開英種鳳梨」，亦即係而家嘅「土鳳梨品種」（「本土品種」，因為菠蘿係引入，台灣本土菠蘿唔係原生種）。國民政府到台灣之後，更積極叫人研究栽培技術，鼓勵農民加大種植面積，一九七〇年代全盛時期，外銷罐頭世界第一。

## 種
### 種植地
台灣大規模種菠蘿主要集中喺南投、嘉義、台南、高雄同屏東幾笪地方；其中以台南關廟、高雄大樹嘅菠蘿最出名，另外如南投民間、嘉義民雄、屏東山間亦都好有名。

### 種法
「金鑽鳳梨」為例，春天當造，最好食。根據農政單位統計，台灣金鑽鳳梨種植面積有一萬公頃，總年產量約五十萬公噸，菠蘿種入泥要十八個月先有收成，到咗第十到十二個月，用乙烯催開花，結果之後，視乎情況，每年嘅三月左右，幫佢套防曬袋，菠蘿本身唔愛太多水分，爛地都冇問題，泥土越瘦，品質越好。

## 特色
台灣菠蘿可以分成三大類 : 在來種（本地）、開英種（外來）同雜交種。最出名嘅就係「金鑽鳳梨」，其實台灣菠蘿有成十八個「品種」 ，金鑽鳳梨酸甜平衡，纖維細，連個芯都食得，頭頂嘅葉滑而平，冇鋸齒，表面亦都滑淨一啲 ，一開即食，唔使浸鹽水。

### 品種
台灣菠蘿「品種」，係由人工雜交培植出嚟，台灣政府自己設有實驗室同農場，包括「行政院農業委員會農業試驗所」，「嘉義農業試驗分所」咁，研究引入唔同嘅品種，經過幾十年嘅雜交培植而成。台灣菠蘿「品種」，每種都有自己嘅冧巴  :

## 經濟
根據2011年農委會統計數據顯示，菠蘿係臺灣產量最大、產值最高嘅生果，一年產量超過四十萬噸，產值高達 6743 百萬新台幣。銷售嘅途徑有：出口，加工，內銷。由二〇一一年到二〇一三年之間，出口量增加咗五倍，由半成加到去一成年產量。菠蘿出口幫台灣賺咗唔少外匯。2020年新鮮菠蘿出口 45621 公噸，其中 41667 公噸出口去中國，自從2012年台灣嘅菠蘿出口開始彈起，出口中國大陸嘅市場喺兩年內升咗三倍。到咗 2019年，九成嘅出口菠蘿去咗中國大陸，中國大陸成為菠蘿出口最重要嘅地方。菠蘿產品其餘出口到，日本，香港，新加坡，加拿大，美國，澳門，比利時，馬來西亞，泰國；加埋一成。

## 新聞

北京政府喺2021年2月26號宣布，由同年3月1號開始暫時唔畀台灣嘅菠蘿入口中國內地，話因為台灣菠蘿生蟲（介殼蟲），構成「生物風險」。台灣反駁呢個純粹係一個政治嘅舉動，玩嘢。大批嘅菠蘿出唔到口，台灣總統蔡英文喺 FaceBook 叫台灣人食菠蘿，撐農民，亦引發「外銷產業鏈」過份單一化嘅討論，仲有學者驚會搞到其他嘅農產品 。有報導話，禁台灣菠蘿係為咗推銷廣東菠蘿，以及令外匯儲備留返喺國內。大批菠蘿因為咁出口到其他地方，星加坡，香港，澳洲，日本有好多台灣菠蘿供應。日本訂咗成萬幾噸台灣菠蘿，採購量創新高。香港亦出咗一陣台灣菠蘿嘅熱潮。

## 睇埋
*鳳梨酥

## 攷
攻城鎚

**攻城鎚**（），又可以叫**衝車**，係一種古代攻城器械，主要目的係破開要塞嘅城牆或者城門。最原始嘅攻城鎚就係幾個人抬住一條好重嘅木向前衝。攻城鎚攻擊力取決於兩個因素，一係條木嘅重量，二係佢嘅速度（夾埋嚟講其實就係木嘅動量）。
陰陽曆

**陰陽曆**係曆法嘅一種，好多文明都採用，佢嘅日子顯示月相，年就同地球自轉週期有關，利用天文觀察兼顧月相週期同埋太陽週期運動，而且一年入面嘅月份數量係故定嘅。中國用嘅農曆就係好好嘅例子，透過大約十九年七閏嘅方法去平衡返月相週期同地球自轉週期嘅比例。
突擊步槍

**突擊步槍**（，）係主為中近距離輕步兵戰術進攻設計、用可拆卸彈匣供彈、發射中型威力槍彈嘅選射步槍。
析因實驗

（）係實驗設計嘅一種，指有多過一個自變數受操控嘅實驗；例如家陣有個研究者想知 A 同 B 呢兩個實驗操作分別會造成乜嘢效果同埋彼此之間有冇調節效應（睇下面），於是就將受試者分做 4 組－A 同 B 都冇、有 A 冇 B、冇 A 有 B、同 A 同 B 都有，成一個 2 x 2 嘅析因實驗。

## 攷
保衛藏語運動

**2010年保衛藏語遊行**發生喺2010年10月中下旬，青海同埋甘肅嘅部份藏族學生爲抗議官方輕視藏語教育嘅地位，而抗議示威。

## 背景
中華人民共和國政府喺藏區內嘅教育政策度，話就話實行「以漢語爲主、藏語爲輔」嘅雙語教學，但係好多學校限制喺校園入面用藏語，噉做令部份藏民對藏語喺政府教育政策嘅地位低下表示不滿。

2010年7月左右，廣州市發生咗撐粵語事件。部份市民因爲粵語喺廣州嘅地位被逐漸削弱而上街抗議。

而青海省教育廳喺新制定嘅教學政策中要求「中學入面除咗藏文同英文之外嘅所有科目，都變成漢語教學，藏族學生亦都被要求用漢語嚟答問題」，噉做亦被認爲係呢次事件嘅導火線。

## 過程
2010年10月19號，青海省黃南藏族自治州同仁縣幾千個中學生上街示威。10月20號，青海省海南藏族自治州共和縣四間學校過千個學生示威。10月21號，青海省果洛藏族自治州瑪沁縣藏族學生抗議示威。10月23號，北京中央民族大學過百個藏族學生喺校內抗議。之後甘肅省甘南藏族自治州夏河縣扎油鄉小學過百個學生10月25號喺當地寺院示威，然後10月27號嗰間學校200個師生再次示威。

據稱喺青海嘅黃南、海南、海北、果洛四個藏族自治區中，共有近8000個學生抗議示威。

## 當局反應
10月29號，青海省人民政府聲稱呢啲事件係藏人對青海嘅教育政策上有誤解，重申「加強同改進『雙語』教育工作嘅指導思想同基本原則係完全正確嘅」同「國家喺推廣普通話同規範漢字嘅同時，亦都充份尊重同保護少數民族使用本民族語言文字嘅權利」。

## 攷

## 睇埋
* 語言權利
* 少數族群語言
* 方言保護
* 母語教學
* 廣州撐粵語行動
* 寵物小精靈中文版命名爭議
* 普教中爭議
* 蒙古話保育運動
* 藏語
* 藏文
劉錦玲

**劉錦玲**（），係香港女演員，1990年加入亞洲電視出道，1995年轉投無綫電視，直到2006年。佢喺2008年底選擇息影。
但願人長久 (搞清楚)

**[[但願人長久]]**除咗係蘇軾首詞《水調歌頭》外，仲可以係：

## 歌
* 鄧麗君嘅歌《但願人長久》，以蘇軾《水調歌頭》為詞，收錄於1983年唐詩宋詞翻唱唱碟《淡淡幽情》，之後有王菲《菲靡靡之音》同張學友嘅翻唱版本
* 盧冠廷嘅歌《但願人長久》，收錄喺1988年唱碟《但願人長久》專輯，另有張國榮版本（收錄喺《Salute》唱碟）同菊梓喬版本

## 唱碟
* 但願人長久 (菊梓喬唱碟)，菊梓喬喺2018年出嘅唱碟，收錄同名歌等

## 電影
* 但願人長久 (1981年電影)
* 但願人長久 (1989年電影)
* 但願人長久 (2006年電影)
* 但願人長久 (2024年電影)，2024年香港電影

## 電視劇
* 但願人長久 (電視劇)，2024年中國電視劇
匡智會

**匡智會**（）係依家香港最大規模專為智障人士服務嘅非牟利機構，喺1965年成立，嗰時叫**香港弱智人士服務協進會**，初期只為4名智障學童提供特殊教育服務。匡智會總部喺大埔南坑頌雅路松嶺村。

1997年11月14號，呢個組織由「香港弱智人士服務協進會」改名做「匡智會」，「匡」係指匡扶、幫助；而「智」係指智力。

## 架構

;創辦人：
:彭勵治 夫人（Lady Bremridge）
;行政人員
* **總幹事**
:林文榮 先生

;執行委員會
* **主席**
:陳瑞盛 先生
* **副主席**
:張偉 先生
:陳如森 先生
:林慧君 女士
:葉小明 女士
* **義務秘書**
:陳志光 先生
* **義務司庫**
:潘展聰 先生

* **委員**
:陳曼詩 女士
:朱慧心 女士
:江建業 先生
:林美蓮 女士
:譚張幼靈 女士
:黃張靜儀 女士
:楊重光 教授

## 服務單位

### 特殊學校
匡智會依家有14間特殊學校，分咗輕度、中度、嚴重同埋輕中度混合四個類別。

# 匡智獅子會晨崗學校（輕度）: 呢間學校喺1965年創辦，係香港第一間專為智障人士而設嘅特殊學校。 
# 香港西區扶輪社匡智晨輝學校（輕、中度混合）
# 賽馬會匡智學校（中度）
# 匡智翠林晨崗學校（輕度）
# 匡智松嶺學校（中度）
# 匡智松嶺第二校（嚴重，連住宿部）
# 匡智松嶺第三校（嚴重，連住宿部）  
# 匡智屯門晨崗學校（輕度）
# 匡智屯門晨曦學校（中度）
# 匡智屯門晨輝學校（輕度）
# 匡智元朗晨曦學校（中度）
# 匡智元朗晨樂學校（中度，連住宿部）
# 匡智張玉瓊晨輝學校（輕、中度混合）
# 匡智紹邦晨輝學校（輕、中度、嚴重混合，連住宿部）

### 兒童服務
* 匡智之家
* 匡智地區言語治療服務隊（屯門同天水圍）
* 匡智松嶺學前兒童中心
* 匡智廣福學前兒童中心
* 匡智匡晴計劃 - 社會福利署到校學前康復服務試驗計劃
* 匡智水泉澳之家

### 成人服務
;展能中心
匡智會為中度至嚴重智障人士開設咗8間展能中心，訓練學員自理同社交技能，同時亦鼓勵佢哋做簡易嘅工作。
# 匯豐銀行慈善基金匡智鳳德中心
# 匡智藍田中心
# 匡智富善中心
# 匡智梨木樹中心
# 匡智太平中心
# 匡智山景中心
# 匡智運頭塘中心
# 匡智瑞財中心
;地區支援服務
# 匡智地區支援中心（觀塘西）
# 匡智地區支援中心（新界北區）
;宿舍
# 匡智富亨宿舍
# 匡智富善宿舍
# 匡智梨木樹宿舍
# 匡智愛東宿舍
# 賽馬會匡智新翠宿舍
# 匡智瑞財宿舍
# 匯豐銀行慈善基金匡智東頭宿舍
# 賽馬會匡智大元宿舍
# 匡智賽馬會松嶺宿舍
;綜合復康中心
# 匡智水泉澳綜合復康中心
# 匡智粉嶺綜合復康中心
* 中央行政部 
* 成人教育部
# 成人教育服務
# 匯豐銀行慈善基金匡智社區教育學院
* 綜合服務部
# 展能中心
# 中度弱智人士宿舍
# 嚴重弱智人士宿舍
# 輔助宿舍
* 綜合職業復康服務部
# 匡智在職培訓計劃
# 匡智陽光路上培訓計劃
# 匡智超卓服務隊
# 匡智賽馬會玻璃樽回收計劃
# 綠在元朗
# 綠在大埔
# 匡智松嶺綜合職業康復服務中心
# 匡智水泉澳綜合復康中心 - 聚源坊
* 專業治療部
* 住宿照顧部
# 嚴重殘疾人士護理院
# 嚴重殘疾人士日間照顧服務
;綜合職業訓練
* 匡智松嶺綜合職業訓練中心
* 應用學習調適課程
;就業輔導服務
匡智會特別為能力較高嘅輕中度智障成年人揾工，並提供職前訓練同在職跟進服務。
* 匡智就業輔導服務
;匡智坊
;專業治療服務
* 臨床心理學部
* 職業治療部
* 物理治療部
* 言語治療部
;庇護工場
匡智會一共開辦4間工場，分別喺大埔、沙田、小西灣同馬頭角，專為之後公開就業或參加輔助就業計劃嘅輕、中度智障人士喺庇護環境下提供就業機會。
# 賽馬會匡智小西灣工場
# 匡智馬頭角工場
# 賽馬會匡智新翠工場
# 匡智廣福慧妍雅集工場

;匡智大埔/北區租用巴士接載學員服務

### 社會企業
透過開辦唔同類型自負盈虧嘅社會企業項目，致力提供多元化工作機會，畀智障學員喺真實工作環境中接受在職培訓，藉此探索自己嘅工作發展方向、建立自我價值同提升競爭力，以實踐公民責任，貢獻社群。

* Café Graze
* hc:Bakery
* hc:Café @ JC HQ
* hc:Café @ JC Shatin CC
* hc:Café @ Pinehill
* hc:Café @ Science Park
* hc:Corner
* hc:Farm
* hc:Kitchen
* hc:Bistro
* 賽馬會匡智居暨匡智賽馬會會議堂
* 松藝廊
* 辦公室支援服務
定音鼓

**定音鼓**（）係一種膜鳴樂器，係由古代戰爭嘅戰鼓演變出來嘅樂器，喺巴洛克時代後期開始喺樂團度用，古典時期就成爲常規化嘅樂器，亦都係交響樂團入面重要嘅樂器。
大步走

《**大步走**》（）係香港無綫電視製作嘅時裝電視劇，由陳山聰、姚子羚、張達倫同劉穎鏇領銜主演，羅天宇、陳自瑤、胡諾言、趙希洛、蔣志光、張國強、泰臣同林子善聯合演出，監製黃偉聲。故仔用跑步做背景。

套劇喺翡翠台曾經兩度延期播出街，初頭安排喺2020年12月28號首播，之後因為改播《堅離地愛堅離地》而被抽起；跟住安排喺2021年1月25號首播，再因為改播《陀槍師姐2021》而再被抽起；最終喺同年3月8號首播。

另外，套劇一度被計劃由3月22號（第11集）開始將播映時段由第三檔（21:30檔）調上第二檔（20:30檔），騰出時段畀嗰日首播嘅《愛美麗狂想曲》，被外界猜測係用後者去迎擊隔籬台ViuTV同日首播嘅真人騷《最後一屆口罩小姐選舉》，後尾因為爭議聲音大，就連無綫前總經理陳志雲都出聲批評自亂陣腳，結果呢套劇唔使調時段。

## 出面網頁
* 大步走 - 主頁 - tvb.com
*
民雄鄉

**民雄鄉**（臺灣話：Bîn-hiông-hiong）位於台灣嘉義縣中北部，北面係大林鎮、溪口鄉，西面係新港鄉，西南連太保市，東面係竹崎鄉、梅山鄉，南面接嘉義市東區、西區，係嘉義都會區最大嘅衛星城市。
林靜莉

**林靜莉**（ ，），綽號**莉莉菇**，係香港奇妙電視（香港開電視）女藝員，2021年加入，同時係科技資訊網站Unwire女記者。佢阿媽係1979年度香港小姐季軍鍾慧冰。

## 簡歷
林靜莉喺香港樹仁大學新聞與傳播學系畢業，畢業後加入國泰港龍航空做空姐，做咗約莫半年後就轉行做科技資訊網站Unwire嘅記者，拍片介紹科技產品。2021年頭佢兼任埋香港開電視節目主持。雖然佢做咗香港開電視嘅合約藝員，但份合約比較自由，佢仍然可以繼續Unwire嘅工作，甚至可以參與演出其他電視台ViuTV同無綫電視嘅節目。現為香港電台嘅主持。

## 演出
### 電視節目（[[香港開電視]]）
*2021年：《細路開電視》主持
*2021年：《30分鐘大放餸》主持
*2022年：《一線搜查》主持

### 電視節目（[[ViuTV]]）
*2021年：《阿女又戀嚟》參加者
*2022年：《Auntie妳好》第5集嘉賓
*2022年：《尾二一屆口罩小姐選舉》16強參賽者（秋香）
*2023年：《Auntie妳好》第81集嘉賓

### 電視節目（[[無綫電視]]）
*2022年：《思家大戰》第23集嘉賓

### 電台節目（[[香港電台]]）
*2022年至今：《150遇上170》主持（香港電台第二台）
*2023年：《廣播九十五周年十大中文金曲》主持
*2023年：《Made in Hong Kong 李志剛》代班主持

### 電視節目（[[港台電視]]）
*2022年：《新時代奮鬥者》參加者

### 電視劇（[[香港有線電視]]）
*2014年：《—迷離殺》 飾 張小曼 / 張小如

## 參考資料

## 出面網頁
*
*
東馬

**東馬來西亞**（，簡稱**東馬**，馬來西亞官方名叫**沙巴砂拉越**，簡稱**沙砂**），係馬來西亞婆羅洲北半部嘅領土，由沙巴、沙撈越同納閩組成，面積佔全國大約6成幾（200,657平方公里），但人口僅佔全國大約兩成。地理上，東馬同西馬之間畀南中國海隔住。

東馬普遍人口密度同發現程度都低過西馬。但係東馬亦因為咁而有好豐富嘅天然資源。

## 政區
納閩：原本係沙巴州一部分，1984年納閩被劃為聯邦直轄區，直接由聯邦政府管轄，納閩聯邦直轄區首府係維多利亞鎮（馬來話：Bandar Victoria）。

主要城市：
*沙巴州：亞庇、山打根、斗湖等
*沙撈越：古晉、美里、詩巫、民都魯等

## 天然資源
*石油
*天然氣
*姆祿石洞群：喺沙撈越嘅姆祿國家公園，2001年被列入世界遺產，係世界上最大石灰岩洞穴－沙撈越洞廳。
*沙巴州北面嘅京那巴魯山係馬來西亞最高嘅山，有海拔4,095.2公尺高。
*峇貢水電站，馬來西亞國內最大嘅水電站。
*拉讓江，馬來西亞最長嘅河，其中詩巫喺拉讓江河畔。

## 睇埋
*西馬
最大最小化

**最大最小化**（參照）係博弈論講到嘅一種策略，討論人工智能嗰陣成日提及，可以用嚟教電腦做決策。廣義嚟講，用最大最小化做決策，旨在想令到某啲「最大數值」有咁細得咁細，當中「最大數值」可以係對手嘅最大報償，或者係自己嘅「最大後悔值」呀噉。

## 背景概念

### 最大最大化

首先，要講講**最大最大化**策略（maximax）——做法係「諗吓每個選項嘅**最高**報償，再揀最高報償值**最高**嗰個」。想像依家有場零和博弈，兩位博弈者，佢哋各自手上揸住一張咭同一張咭，喺每場對局當中，佢哋要同時將其中一張咭擺上檯，遊戲噉玩：
#如果 A 君出咗紅咭，無論 B 君出邊張咭都好，兩人打和。
#如果 A 君出咗藍咭嘅話...
#*如果 B 君出嘅係紅咭，噉 B 君贏 100 文港紙。
#*如果 B 君出嘅係藍咭，噉 A 君贏 100 文港紙。
場博弈嘅報償矩陣係好似表 1 噉嘅樣。當中 (x, y) 結果表示「A 君贏 x 咁多錢而 B 君贏 y 咁多錢」。假如 A 君跟從最大最大化嘅法則行事，佢會永遠選擇出藍咭：對佢嚟講，出紅咭嘅最大可得係 0，而出藍咭嘅最大可得係 100 文港紙。假如 A 君按噉嘅法則行事，B 君可以利用佢嘅單純—— B 君可以選擇永世出紅咭，噉佢就永世都贏錢。由此可見，最大最大化有個缺點：決策者冇考慮到對手會點反應；呢種策略因此畀人話佢本質上就係唔理性嘅，只有極天真（例如細路）或者極肯博嘅決策者，先會採取噉嘅策略。

用數學符號表述嘅話，maximax 決策法則如下：
:\underline{v_i} = \max_{a_i} \max_{a_{-i}} {v_i(a_i,a_{-i})}，當中
*  係做緊決策嗰位博弈者嘅「ID 冧把」。
* -i 表示  以外嘅所有博弈者。
* a_i 係指由  採取嘅行動。
* a_{-i} 係指由其他博弈者採取嘅行動。
* v_i 係  嘅價值函數。

### 最小最大化

跟住，又思考吓**最小最大化**策略（maximin） ——做法係「諗吓每個選項嘅**最低**報償，再揀最低報償值**最高**嗰個」。想像依家阿明去賭場賭錢，佢搵到一部異常咁著數嘅老虎機：賭客贏咗可以賺到 10,000 文港紙咁多，而輸咗就只會損失 1 文（睇表 2 個矩陣），由阿明嘅角度睇——
#「唔賭」嘅最低可得係 0；
#「賭」嘅最低可得係 -1（損失 1 文）；
根據最小最大化，阿明理應選擇「唔賭」——但係一般認為，喺呢個情境下阿明係應該「去賭」至最著數。Maximin 嘅決策方法用數學符號表達如下：
:\underline{v_i} = \max_{a_i} \min_{a_{-i}} {v_i(a_i,a_{-i})}
相對於最大最大化嘅過度樂觀，最小最大化被認為係悲觀得滯，決策者彷彿假定咗自己永遠只會得到最壞結果，呢種思考法亦被指係唔理想嘅策略。

## 後悔模型

「後悔嘅最大最小化」呢種決策方式，被指係有別於太樂觀嘅 maximax 同埋太悲觀嘅 maximin。
*Maximax：對每個選項，淨係睇佢嘅報償最高係幾多，揀對自己最有利嗰個。
*Maximin：對每個選項，淨係睇佢嘅報償最低係幾多，揀對自己最有利嗰個。
後悔最大最小化原則源自匈牙利裔美國數學家馮紐曼嘅研究。依家想像一間企業，佢哋要決定「係咪要抌本做研發」，假設研發嘅成本係 c 咁多，假如研發成功，會為間企業帶嚟 r 咁多嘅利潤，而假如研發失敗，間企業唔會得到任何嘅利潤，只會損失抌咗落去做研發嗰筆錢，即係好似表 3 所示。
*跟 maximax 嘅決策者：只要 r > c 就無論如何都要做研發。
*跟 maximin 嘅決策者：無論如何都唔肯做研發。

後悔最大最小化原則就比較複雜：首先，思考後悔嘅概念，後悔好似經濟學講嘅機會成本，講緊「如果揀咗呢個選項，會錯過啲乜」——假如想研發嗰樣嘢係掂嘅，但係間企業冇郁手研發，佢哋會錯失得到 r-c 嘅機會，而假如想研發嗰樣嘢係唔掂嘅，但係間企業郁手研發，佢會錯失 c 咁多嘅成本。如果將呢套思考畫做「後悔矩陣」，會好似表 4 所表示嘅噉。

後悔最大最小化原則講緊嘅，就係決策者要盡可能**減少**（最小化）自己嘅「**最高**後悔值」：攞每個選項嚟睇，決策者要睇下嗰個選項最高可以帶嚟幾高嘅後悔值，然後佢會揀「最高後悔值」最低嗰個；喺做研發嗰個例子當中，如果 r 數值夠大（r - c > c），間企業會選擇郁手做研發，而如果 r 數值唔夠大（r - c \underline{v_i} = \min_{a_i} \max_{a_{-i}} {R(a_i,a_{-i})}，
當中 R 就係指**後悔值**。好似後悔 minimax 噉樣嘅決策方式，被認為係比較理性嘅做法。

## 靠電腦計

遊戲人工智能相關嘅工作，不時會教電腦用最大最小化做決策。如果要教電腦喺一場兩人對局嘅零和遊戲當中做最大最小化運算，可以大致想像以下噉嘅演算法，下便呢段虛擬碼界定咗一個叫 `minmax` 嘅子程序：

  子程序 minmax 如下——
  
  **如果**終結條件已經達到（例如已經摷咗 5 步）
    終結子程序，**畀返**分數 score 出嚟。
  
  **如果**係 max 緊（最大化緊）
    設最佳分數 = 負無限大
    將手上嘅可能選項逐個逐個攞嚟睇
      試吓行嗰一步，
      攞住呢個狀態，做一次 minmax，min 緊（呢度用咗遞歸），得出 score
      設最佳分數 = max(score, 最佳分數)
    畀返 最佳分數做 output
  
  **如果**係 min 緊（最小化緊）
    設最佳分數 = 正無限大
    將手上嘅可能選項逐個逐個攞嚟睇
      試吓行嗰一步，
      攞住呢個狀態，做一次 minmax，max 緊（呢度用咗遞歸），得出 score
      設最佳分數 = min(score, 最佳分數)
    畀返 最佳分數做 output

上述嘅演算法教電腦將可能發生嘅情境冚唪唥睇晒佢。噉嘅演算法淨係適用於簡單嘅遊戲，例如井字過三關就可以用呢種演算法解決。如果係稍為複雜啲嘅遊戲——例如西洋棋或者圍棋呀噉，呢種演算法就應付唔嚟，做唔到喺夠短嘅時間內計出答案。

## 睇睇
*Alpha-beta 剪枝
*蒙地卡羅樹搜尋
*以牙還牙
*遞歸算法

## 參考
註釋：

引述咗嘅文獻同網頁：

## 再睇
* Mishra, A. K., & Tsionas, M. G. (2020). A minimax regret approach to decision making under uncertainty. *Journal of Agricultural Economics*, 71(3), 698-718.
* Musman, S., & Turner, A. J. (2018). A game-oriented approach to minimizing cybersecurity risk. *Safety and Security Studies*, 27.
* Minmax 演算法嘅簡單動畫，YouTube 視頻，成條片都係以圖像化方式展示 minmax 演算法，冇語音。
維多利亞鎮

**維多利亞鎮**（）係馬來西亞納閔聯邦直轄區嘅首府，所以又叫做**納閔鎮**。維多利亞喺納閔島東南方，係嗰區嘅行政同金融中心。

## 經濟

維多利亞鎮其中一個重要設施係納閔港。納閔港係一個深水港，係汶萊、沙撈越北部以及沙巴西部一個重要貨運中轉站。納閔境內主要生產椰子核、橡膠同西米，處理後會經納閔港出口至外國。港口足夠畀大型貨輪停靠。

維多利亞鎮金融中心喺默迪卡路，金融中心主要用户包括跨國銀行、保險公式以及信托基金嘅海外分行。此外，維多利亞鎮金融中心亦設有區域海外深海採集石油同天然氣公司嘅辦事處。另外，維多利亞鎮離岸金融中心亦擁有一個設有1,500個座位嘅會展中心以及一間商場。

## 氣候
維多利亞鎮全年氣溫平均、炎熱，氣候潮濕、多雨，屬於熱帶雨林氣候。市內平均氣温係，全年平均雨量係 。

## 姐妹城
*  咸寧

## 圖

File:Victoria Town (AWM 018703).JPG|thumb|二戰時期嘅維多利亞鎮
File:Labuan port-Malaysia.JPG|thumb|納閔港


## 參考
凸集

喺幾何入面，**凸集**係喺歐幾里得空間或者仿射空間入面嘅一種點集，入面任何兩點之間嘅線段都喺嗰個集合入面。
給自己的歌

《**給自己的歌**》係台灣歌手李宗盛喺縱貫線樂隊喺2010年4月30號由滾石唱片出嘅《南下專線》專輯入面第五隻主打歌。呢隻歌由李宗盛作曲同填詞。

## 獎
*第22屆金曲獎：最佳作詞人獎、最佳作曲人獎、年度歌曲獎
*第15屆中華音樂人交流協會：年度十大優良單曲獎
*第11屆華語音樂傳媒大獎：年度國語歌曲獎

## 翻唱
*容祖兒，喺芒果TV《乘風破浪的姐姐2》

## 參考

## 出面網頁
*《給自己的歌》官方MV
選擇公理

**選擇公理**（，簡稱**AC**）係數學入面一條集合論公理。佢有幾種表達方式，其中一種係，畀一個由索引族I標籤嘅集合族(S_i)_{i\in I}，當中每一個集都唔係空嘅，咁就存在一個方法，係每個集入面揀一個元素出嚟，形成(x_i)_{i\in I}。另一個表達方法係，存在函數f:I\to \bigcup S_i，符合f(i)\in S_i，呢個函數f叫做選擇函數。
Reuleaux 三角形

**Reuleaux 三角形**係一種由三條曲線組成嘅形狀，係由三個圓盤相交形成，每個圓盤嘅圓心都喺另外兩個嘅邊界上邊。
硫酸鈉

**硫酸鈉**（），化學式係Na2SO4，係種無機鹽，可以作爲乾燥劑，亦都可以用嚟整清潔劑。
偏矽酸鈉

**偏矽酸鈉**（），化學式係Na2SiO3，係矽酸鈉嘅一種。

## 睇埋
* 偏矽酸鉀
* 原矽酸鈉
* 焦矽酸鈉
Fuck the Popo

《**Fuck the Popo**》（中文譯名又嗌**屌狗**）係衍生自反逃犯條例修訂運動嘅一隻歌。由香港饒舌歌手JB作曲、填詞同演唱。

## 簡介
JB話寫呢隻歌係因為佢睇唔過喺反送中示威入面警察對付示威者嘅行為，所以寫咗隻歌嚟表達佢好嬲。

歌詞入面除咗粗口之外，提到香港警察具爭議性濫權嘅行為包括，隱藏自己制服上本來應該顯示嘅警員編號，同埋亂咁發射武器襲擊示威者。

另外，MV入面亦有太子站襲擊事件入面，香港警察襲擊市民嘅畫面，同埋唔同抗議活動嘅場面。

## 評價
;正面
有網民認為呢隻粗口歌將家下香港發生嘅嘢用音樂精煉咁表達出嚟，係將流行文化最吸引人嘅地方發揮嗮出嚟。

;負面
有媒體拍到喺公眾場合有唔少學生、年輕人聚埋一齊唱呢隻歌，俾一啲教育界人士同家長批評話唱粗口歌係敗壞道德。

## 睇埋
*Sing Hallelujah to the Lord

## 參考資料

## 連出去
*《Fuck the popo》官方MV
鮭魚之亂

**鮭魚之亂**（粵文意思：**三文魚之亂**）係2021年3月喺臺灣因為有壽司連鎖舖「壽司郎」一連兩日推出有條件嘅免費食壽司推廣活動，而令幾百人將自己個身分證改咗名叫「鮭魚」（臺灣對三文魚嘅稱呼）嘅亂象。

當中有個1992年出世嘅新北人改名做「**陳愛台灣國慶鮑鮪鮭魚松葉蟹海膽干貝龍蝦和牛肉美福華君品晶華希爾頓凱薩老爺**」，長36字，創咗當時全臺灣最長人名紀錄，但係冇耐就畀一位陳先生以50個中文字破紀錄。

## 影視文化
香港無綫電視播出嘅電視劇《愛·回家之開心速遞》亦都有相同內容（八千公之亂；2021年6月5號播出）

## 睇埋
* 趙C
* Brfxxccxxmnpcccclllmmnprxvclmnckssqlbb11116

## 攷

類:2021年臺灣
林穎彤 (搞清楚)

**林穎彤**可以係：
* 林穎彤（，1944-），前香港總督彭定康夫人
* 林穎彤（Bella，1992-），香港藝人，原名林頴彤
* 林穎彤（Sheryl，2011-），香港童星，阿爸係飛機師林德勤（Dickens），阿媽係藝人朱凱婷（Heidi）

## 睇埋
* Lam Wing Tung
安慰劑

**安慰劑效應**（參見，嚟自，大致係**我會令你喜悅**嘅意思），又叫**假藥效應、偽藥效應、代設劑效應**，係指一種醫療上嘅現象，病人雖然接受咗冇實質藥效嘅治療，但因為佢哋「諗住」嗰隻治療會有效，結果就令到佢嘅病情改善。例如俾一粒淨係得糖、冇任何藥效嘅藥丸俾病人，又或者開刀做一場只係開皮冇真係做手術嘅假手術，病人都可能感覺好咗。安慰劑效應唔淨只係「正面思考」咁簡單，而係病人對治療過程有信心，令身體真係出現反應。

除此之外，醫療界亦觀察到所謂嘅反安慰劑效應：若果病人唔信隻藥或者療法有效，反而可能搞到佢哋病情變差。呢種效應可以用同樣方法測試：例如有一組對照組本身只係食無效藥，但由於佢哋預期冇效，結果真係覺得病嚴重。反安慰劑效應嘅成因唔係隻藥本身，而係心理上對治療成效嘅期望。

## 研究背景

Beecher 博士（醫生）嘅研究（一九五五年）：
:有報告指，接受咗安慰劑（例如聲稱可以醫腰痛嘅糖丸）嘅病人，大約四分一服後會話覺得痛楚真係減輕咗。而且呢種改善唔單只係病人講，仲可以用客觀方法測出，而冇食安慰劑嘅病人就冇呢個現象。

由於安慰劑效應確實存在，好多政府機關都開始規定所有新藥都要做臨床安慰劑對照試驗，通過先可以批准攞去用。呢類試驗要求研究者提供證據，發現隻藥唔單止有效，仲要係比安慰劑更有效，先至合格。由於醫生對藥物效果嘅預期都會影響病人嘅反應（例如醫生表情好自信），所以實驗通常會用雙盲法，即係醫生同病人都唔知手上嗰隻係真藥定假藥。

廿一世紀初仲有研究發現，就算係假手術，都可能出現類似嘅效應，即係病人接受「手術」，醫護人員話佢知隻手術有效，但查實麻醉同開皮之後咩都冇做，病人都好可能會感覺病情好轉咗噉。

用對照方式進行嘅研究發現，安慰劑喺多數情況下都有助改善病情。例如 Kahn 做咗一份元分析，睇有關抗抑鬱藥嘅研究，發現食咗安慰劑嘅人之中，自殺或企圖自殺嘅情況減少咗 30%，而食真正嘅抗抑鬱藥嘅人就減少咗 40% 。

因為好多研究喺設計上有漏洞，並冇定設一組「完全冇治療嘅人」做對照，所以安慰劑效應有幾大就好難精確噉估。

## 臨床使用
喺臨床上，有啲醫生會將安慰劑扮成真藥開俾病人，但呢種做法具爭議性，因為噉即係呃緊病人，被指會損害醫療人員同病人之間嘅信任。有啲人主張，只要病人事前同意「接受不指明嘅治療」就可以用噉嘅做法，但亦有人堅持病人理應要清楚知道自己食緊乜，包括係隻藥嘅名、有咩副作用同埋替代選項等。而且合法醫生同藥劑師如果用安慰劑，有機會畀人告佢欺詐或者失當。仲有批評話，如果亂用安慰劑，可能會延誤嚴重疾病嘅正確診斷同治療。

## 理論解釋
喺心理學界，有兩個主要理論用嚟解釋安慰劑效應：**預期理論**同**古典制約**。

有心理學家喺一九八五年提出，安慰劑效應係源於預期產生嘅自我實現效果，即係如果一個人信自己會感覺唔同，噉佢就真係會有唔同感覺。根據呢個理論，病人以為自己接受緊有效嘅治療，就會出現主觀上同真治療一樣嘅變化。另一個角度就係古典制約嘅概念，即係主張真藥同安慰劑一齊用咗幾次之後，病人就會「學識」安慰劑帶嚟真藥嘅效果。事實上，預期同制約都會影響安慰劑效應，不過佢哋影響方式唔同。

## 睇埋
*反安慰劑
*雙盲實驗
*心腦同一
*對照組

## 參攷
社會主義核心價值觀

**社會主義核心價值觀**係中國共產黨喺2012年中國共產黨第十八次全國代表大會提倡嘅價值觀。

依家社會主義核心價值觀宣傳海報遍佈中國大陸大街小巷，好多公共地方都掛呢個海報。

另外，中華人民共和國各級行政部門亦要求各個學校、醫院、企業、網吧、商舖、商場、交通工具公司等單位通過宣傳展板、橫幅或電子顯示屏等媒介展示社會主義核心價值觀24字全文。

## 目標

*國家層面嘅價值目標：**富強、民主、文明、和諧**
*社會層面嘅價值取向：**自由、平等、公正、法治**
*公民個人層面嘅價值準則：**愛國、敬業、誠信、友善**

## 歌
*社會主義核心價值觀之歌，
由楊五琴編詞同作曲：

　　*我們生活在中國，
　　*時時刻刻要好好學習。
　　*社會主義核心價值觀，
　　*二十四字內容要熟悉。
　　*我們都是中華兒女，
　　*大家都有美好的夢。
　　*社會主義核心價值觀，
　　*二十四字內容要牢記。
　　*富強民主文明和諧，
　　*自由平等公正法治，
　　*愛國敬業誠信友善。
　　*愛國敬業誠信友善。
　　*富強民主文明和諧，
　　*自由平等公正法治，
　　*愛國敬業誠信友善。
　　*愛國敬業誠信友善。

## 爭議
亦有人認為社會主義核心價值觀有誤導成份，因為價值觀提及到嘅民主同自由喺中國大陸好難體現到，中國政府成日控制傳媒，亦打壓異見份子好似劉曉波等人，畀人質疑講一套做一套。

另外，社會主義核心價值觀海報同宣傳周街都見到，有人覺得係洗腦教育。

對於中國人嘅素質，亦有好大質疑。由於中國農村教育程度普遍唔高，好多人成日做啲唔文明嘅行為，好似成日唔排隊、亂拋垃圾、隨地吐痰等行為。同時唔文明嘅制度亦好多，其中中國憲法中嘅違法條款最多，又無民主選舉制度，貪官劃行無理，其中死刑亦係全球最多嘅國家之一。

喺平等方面，行政方面成日唔關注農村人民貧窮情況。其中，農民工喺城市亦低人一等，多次為咗發展而強行清拆佢哋喺城市嘅住屋，令到佢哋無家可歸。

對於愛國方面，好多中國官員持有外國護照，亦有好多官員送仔女去外國讀書，畀人質疑連高官都對國家唔忠誠。

## 睇埋
*習思想
*中國夢
*洗腦

## 參考
臨床研究

**臨床研究**喺醫學同相關領域上係指試吓新嘅藥或者治療法嘅效用；呢種研究通常都會採取比較實驗組（食咗隻新藥或者用咗新嘅治療法）同對照組（食咗安慰劑）嘅實驗方法嚟做。

## 技巧
做臨床研究，往往要用到實驗技術，而且要做到雙盲。

## 睇埋
*安慰劑

## 引述
外匯儲備

**外匯儲備**（**Foreign exchange reserves**），係由一個國家／經濟體嘅中央銀行／金融管理機構機擁有嘅外國現金同資產，通常用美金嚟計。用嚟做國際收支平衡（BoP）、穩定匯率、保持金融市場嘅信心。
骨折

**骨折**（）係指骨骼有部分或者全部斷裂嘅醫學狀況。嚴重嚟講，條骨可能會裂開幾舊。

類:骨
巴生港線

{
  "type": "ExternalData",
  "service": "geoline",
  "ids": "Q4873303",
  "properties": {
    "stroke": "#FF0000",
    "stroke-width": 6
  }
}

**巴生港綫**（）係馬來亞鐵道旗下嘅KTM通勤鐵路服務中馬地區一條路綫，喺1995年8月投入服務。呢條路線屬於陸路公共交通委員會（SPAD）大吉隆坡/巴生谷綜合運輸系統，呢條路線途經霹靂州、雪蘭莪州同首都吉隆坡，連接吉隆坡同梳邦再也、莎亞南、巴生市等周邊市郊城鎮。

## 車站
}*||
||*United Point||*<span style="color:grey">United Point</span>||||未來規劃車站||||
|-
|
||
||[[泗岩沫站|泗岩沫]]||Segambut||||1892年||rowspan="3" |[[側式站台|側]]||
|-
|
||
||[[布特拉站|布特拉]]||Putra||||1995年||<br>經[[布特拉世界貿易中心站]]轉乘至<br>
和<br>
|-
|
||
||[[中央銀行站|中央銀行]]||Bank Negara||||1995年||<br>經[[市政局站]]轉乘至<br>和<br><br>
|-
|
||
||*'吉隆坡**||Kuala Lumpur||||1886年||[[側式站台|側]][[島式站台|島]]|| <br>經[[中央藝術坊站]]轉乘至<br><br><br>
|-
|''
||
||[[吉隆坡中央車站]]||KL Sentral||கோலாலம்பூர் ரயில் நிலையம்||2001年4月16日||rowspan="20" |[[側式站台|側]]||<br><br><br>和，<br>
經NU Sentral抵達吉隆坡中央單軌車站以轉乘至<br>，<br>
經[[國家博物館站]]轉乘至<br><br>

|-
|
||
||[[阿都拉胡坤站|阿都拉胡坤]]||Abdullah Hukum||||2018年10月28日||<br>經跨河行人天橋抵達[[谷中城站]]以轉乘至<br><br>
|-
|
||
||[[廣播大廈站|廣播大廈]]||Angkasapuri||||1995年||
|-
|
||
||[[班底達南站|班底達南]]||Pantai Dalam||||1995年||
|-
|
||
||[[八打靈站|八打靈]]||Petaling||பெட்டாலிங்||rowspan="5" |[[雪蘭莪州]]<br>[[八打靈再也]]||1886年||
|-
|
||
||[[鄧普勒路站|鄧普勒路]]||Jalan Templer||||1995年||
|-
|
||
||[[甘榜拿督哈倫站|甘榜拿督哈倫]]||Kampung Dato Harun||||1995年||
|-
|
||
||[[斯里斯迪亞站|斯里斯迪亞]]||Seri Setia||||1995年||
|-
|
||
||[[斯迪亞再也站|斯迪亞再也]]||Setia Jaya||||1995年|| 
|-
|
||
||[[梳邦再也站|梳邦再也]]||Subang Jaya||சுபாங் ஜெயா||rowspan="2" |[[雪蘭莪州]]<br>[[梳邦再也]]||1995年|| **' 
|-
|
||
||峇都知甲||Batu Tiga||||1995年||
|-
|
||
||莎亞南||Shah Alam||ஷா ஆலாம்||rowspan="2" |雪蘭莪州莎亞南||1995年||
|-
|
||
||巴當爪哇||Padang Jawa||||1995年||
|-
|
||
||武吉巴達||Bukit Badak||||rowspan="7" |雪蘭莪州巴生市||1995年||
|-
|**'
||
||[[巴生站|巴生]]||Klang||கிள்ளான்||1890年|| ****
|-
|
||
||[[直落玻璃站|直落玻璃]]||Teluk Pulai||||1995年||
|-
|
||
||[[直落牙弄站|直落牙弄]]||Teluk Gadong||||1995年||
|-
|
||
||[[甘榜拉惹烏達站|甘榜拉惹烏達]]||Kampung Raja Uda||||1995年||
|-
|
||
||[[關税路站|關税路]]||Jalan Kastam||||1995年||
|-
|
||
||[[巴生港]]||Port Klang||கிள்ளான் துறைமுகம் ||1995年||''雙文丹貨運線
|-align="center"
| colspan=9 style="background:#CCCCCC;" | **注釋**
|-
| colspan=9 width=650 style="font-size:85%;" | 城市定義依據各個州[[大馬地方政府|市轄區]]，非[[馬來西亞縣份|縣區]]。<br />**側**：[[側式站台]]，**島**：[[島式站台]]<br>斜體標示住換乘或者轉乘，但重未啟用。<br>''斜體''標示嘅車站重未正式啟用。**粗體'''標示嘅車站表示有提供停車轉乘🅿轉乘同換乘唔喺呢條條目進行區別，請睇轉乘站同換乘站。
|-
| colspan=9 | 
|}

## 參考
驗眼

**驗眼**（）、**視力測試**，係眼科醫生、眼科視光師同視覺矯正師測嘅試，用嚟評估測試者嘅視力。

## 睇埋
*視覺
布特拉高原

**布特拉高原**（），喺馬來西亞雪蘭莪州八打靈縣白沙羅梳邦再也嘅一個市鎮，逮屬於梳邦再也市議會。臨近布特拉高原嘅鏡子山（Bukit Cermin）放置住『PUTRA HEIGHTS』嘅字牌。

## 公共交通

2016年完工嘅大城堡同格蘭那再也延長線嘅轉乘站。布特拉高原站喺布特拉英達大街（Persiaran Putra Indah），喺Putra Point商業中心附近。布特拉高原站係同嘅轉乘站，可通過大城堡線去吉隆坡、蒲种同安邦等地方，格蘭那再也線亦可前往吉隆坡、梳邦再也、鵝唛等地。
彩禧路公園

**彩禧路公園**（）係香港一座以花崗岩為主題嘅主題公園，地址係觀塘區平山彩禧路3號，佔地1.36公頃，係香港面積最大嘅一座花崗岩公園。
自然現象

**自然現象**（）係指各種自然發生而唔係人為引發嘅現象，涉及到物理、天文等等科學範疇。

自然現象係自然科學嘅研究對象。
軍備競賽

**軍備競賽**（**arms race**）係國際關係上嘅一種現象，指兩個或者以上嘅國家鬥提升自身嘅軍隊嘅戰鬥力－包括咗鬥培訓士兵、鬥整武器同埋鬥開發新武器呀噉。

## 博弈論分析

喺博弈論研究上，軍備競賽呢種現象被指可以用監躉困境（prisoner's dilemma）嘅概念嚟思考。簡單講，監躉困境係指明明大家合作就可以得益，但每個人各自揀對自己最有利嘅選擇，搞到最後一齊輸。想像家陣有若干個國家，對於每個國家嚟講：
*佢有「提升軍隊戰鬥力」同「唔提升軍隊戰鬥力」兩個可能嘅選項；
*「軍隊戰鬥力高過第啲國家」對佢嚟講有利；
*佢有能力用自己嘅情報機構嚴格控制有關自己軍事力量實情嘅情報，即係話佢嘅軍事力量實情係一樣**私密資訊**（private information）－係第啲國家唔知嘅；
*噉亦都表示，佢唔能夠清楚知道第啲國家嘅軍事力量實情；
喺最基本上，想像美國同蘇聯兩個國家，「合作」表示「唔提升軍隊戰鬥力」，「背叛」表示「提升軍隊戰鬥力」。原則上，「大家齊齊冇戰鬥力」就唔會打仗（\text{R}, \text{R}），但現實係，「人哋提升戰鬥力，自己唔提升」係一個極壞嘅情況（即係話 \text{P} > \text{S}，而且 \text{T} > \text{R}），所以對於兩個國家嚟講，揀「背叛」係佔優策略（dominant strategy），而且大家齊齊揀「背叛」係成場博弈唯一一個拿殊均衡點（Nash equilibrium）：

博弈論研究仲可以對軍備競賽作出以下嘅進一步分析：
*「提升軍隊戰鬥力」係需要成本嘅－養士兵、生產武器同研發武器冚唪唥都需要花費資源，例如係响冷戰時期，美國同蘇聯之間嘅軍備競賽就爲蘇聯帶嚟咗沉重嘅經濟負擔；設 \text{c} 做提升戰鬥力所需嘅成本，理論上如果 c 數值有返咁上下大，就會令到提升戰鬥力嘅最後所得（\text{T} - \text{c} 同埋 \text{P} - \text{c} 嘅數值）夠細，就有可能令啲國家缺乏提升戰鬥力嘅誘因。
*博弈者可以有個體差異（睇埋有限理性），即係話有啲博弈者冇咁鍾意提升戰鬥力，主觀覺得 \text{c} 數值大，同時噉亦都表示，每位博弈者都要評估第啲博弈者嘅個性（軍事情報相關嘅嘢），每位博弈者心目中都有一個概率分佈，反映佢心目中「博弈者 j 係呢款呢款個性嘅機會率」；原則上，如果一個國家嘅決策者覺得第啲國家嘅決策者都係冇誘因提升戰鬥力嘅，噉就會令佢哋相信第啲國家都主觀覺得 \text{c} 數值大，更加有理由相信第啲國家會揀背叛嘅機會率低，於是就會比較有誘因揀合作。
... 等等。

## 註釋

## 參考文獻
*Intriligator, Michael D., and Dagobert L. Brito. "Can arms races lead to the outbreak of war?." *Journal of Conflict Resolution* 28.1 (1984): 63–84.
## 攷
耶利哥

**耶利哥** (、) 係一座位於西岸地區嘅城市，係巴勒斯坦國耶利哥省嘅首都，由巴勒斯坦自治政府管治。耶利哥位於約旦河河谷，截至2017年人口係 20,907人。

自從英屬巴勒斯坦時期以嚟，耶利哥嘅控制一直都唔穩定：由1949年到1967年由約旦管，1967到1994年由以色列管，由1994年到依家由巴勒斯坦自治政府管。

耶利哥係世界上其中最古老嘅城市之一，亦係最先有城牆嘅城市。考古學家到依家，發掘到超過20層村落嘅足跡，最早嘅估計係有11,000年歷史。耶利哥城周圍都係棕櫚樹，所以吸引咗人類喺度住咗咁耐，而《聖經》亦形容佢為“棕樹城”。

2023年，耶利哥古城成爲咗 UNESCO 世界遺產。

## 睇埋
* 約書亞記
* 拉姆安拉

## 參考

類:巴勒斯坦
類:巴勒斯坦國城市
吉隆坡城中城

**吉隆坡城中城**（**Kuala Lumpur City Centre**，簡稱**KLCC**）係馬來西亞吉隆坡一個都市更新區域，總面積有100公頃，1993年3月開始進行開發，係依家吉隆坡嘅中心商務區（CBD）。

好多吉隆坡地標、重要建築物、大型商場、高級酒店、豪宅同企業總部都喺呢區，係吉隆坡最國際化嘅地段。期中有雙子塔、吉隆坡會展中心、吉隆坡城中城公園、明訊大廈等。

為咗引導都市均衡發展同疏解茨廠街以及武吉免登一帶嘅地域衝突（land use conflict）情況，吉隆坡市中心商業地區由茨廠街一帶轉移到原本屬於吉隆坡高尚住宅區嘅安邦路一帶。

## 範圍
吉隆坡城中城劃定嘅範圍總面積大約100公頃，成個計畫區大約喺安邦路（Jalan Ampang）、P南利路（Jalan P. Ramlee）、賓甲路（Jalan Binjai）、嘉炳路（Jalan Kia Peng）同檳榔路（Jalan Pinang）包圍住嘅地方，早期係由雪蘭莪賽馬會（Selangor Turf Club）同私人擁有。

依家城中城大部分建築由城中城不動產信託基金（KLCC Reit）持有，呢一帶仍然留有好多未發展嘅土地，城中城第二期工程計劃亦進行緊。

依家隸屬城中城不動產信託基金（KLCC Reit）地段劃分。

## 交通
### 鐵路
*：城中城站同安邦廣場站
*：敦拉薩國際貿易中心站
*：安邦廣場站、城中城道站、康萊站（起緊，預計喺2023年1月啟用）

### 巴士
快捷通巴士、GO吉隆坡城市巴士

### 空橋系統

*城中城－武吉免登空橋系統、敦拉薩路空橋系統行人空橋連接區入面主要地方。

## 參考
格拉那再也線

{
  "type": "ExternalData",
  "service": "geoline",
  "ids": "Q248445",
  "properties": {
    "stroke": "#e0115f",
    "stroke-width": 6
  }
}

**格拉那再也線**（，簡稱「KJL」），以前叫「**布特拉綫**」（Putra Line LRT），係馬來西亞巴生谷第五條列車線，亦係馬來西亞第一條自動駕駛嘅列車系統同第二條輕快鐵線，由Projek Usahasama Transit Ringan Automatik Sdn Bhd（簡稱PUTRA）公司管理。呢條路線屬於陸路公共交通委員會（SPAD）嘅大吉隆坡/巴生谷綜合運輸系統。

所有吉隆坡嘅輕快鐵由馬來西亞國家基建公司（Prasarana）旗下嘅快捷通軌道公司管理。呢條輕快鐵系統一共有46.4公里長，係全球第三個無人駕駛嘅公共交通系統。

## 車站

}*
||
||*'吉隆坡中央車站**||KL Sentral||கோலாலம்பூர் ரயில் நிலையம்||rowspan="5" |[[吉隆坡]]||2001年4月16號||rowspan="6" |[[側式站台|側]]||<br>同<br><br>同<br>，<br>經NU Sentral抵達吉隆坡中央單軌車站以轉乘至<br>，<br>經[[國家博物館站]]轉乘至<br>
|-
|**'
||
||孟沙||Bangsar||பங்க்சர்||rowspan="9" |1998年9月1號||*需步行一段距離以轉乘至<br>*
|-
|**'
||
||[[阿都拉胡坤站|阿都拉胡坤]]||Abdullah Hukum||அப்துல்லாஹ் க்கும்||**'經跨河行人天橋抵達谷中城站以轉乘至
|-
|
||
||格靈芝||Kerinchi||கேரிஞ்சி||
|-
|**'
||
||[[大學站 (吉隆坡)|大學]]||Universiti||பல்கலைக்கழகம்||rowspan="3" |''需步行一段距離以轉乘至<br>''
|-
|**'
||
||**[[再也花園站|再也花園]]**||Taman Jaya||தமன் ஜெயா||rowspan="7" |八打靈再也
|-
|**'
||
||**亞洲再也**||Asia Jaya||ஆசியா ஜெயா||[[島式站台|島]]
|-
|
||
||**百樂花園**||Taman Paramount||தமன் பரமௌன்ட்||rowspan="2" |[[側式站台|側]]||
|-
|
||
||**幸福花園**||Taman Bahagia||தமன் பககியா||
|-
|
||
||**格拉那再也**||Kelana Jaya||கேலான ஜெயா||[[島式站台|島]]||
|-
|
||
||[[梳邦谷站|梳邦谷]]||Lembah Subang||லெம்பா சுபாங்||rowspan="13" |2016年6月30號||[[側式站台|側]]||
|-
|
||
||**阿拉白沙羅**||Ara Damansara||அரா தமன்சரா||rowspan="6" |[[島式站台|島]]||
|-
|**'
||
||**[[格林瑪麗站|格林瑪麗]]**||Glenmarie||கிளென்மேரி||莎亞南||**'
|-
|**'
||
||**[[梳邦再也站|梳邦再也]]**||Subang Jaya||சுபாங் ஜெயா||rowspan="7" |梳邦再也||**'<br><br><br>
|-
|
||
||[[SS15站|SS15]]||SS15||  ||
|-
|
||
||[[SS18站|SS18]]||SS18||  ||
|-
|
||
||[[USJ7站|USJ7]]||USJ7||  ||
|-
|
||
||[[大班站|大班]]||Taipan||டாய்பான்||rowspan="3" |[[側式站台|側]]||
|-
|
||
||[[宏願站|宏願]]||Wawasan||நுண்ணறிவால்||
|-
|
||
||**USJ21**||USJ21||  ||''雙文丹貨運線
|-
|
||
||**阿南美嘉**||Alam Megah||ஆலம் மெகா||rowspan="2" |[[莎亞南]]||rowspan="2" |[[島式站台|島]]||
|-
|
||
||**梳邦阿南**||Subang Alam||சுபாங் ஆலம் ||
|-
|||
||**布特拉高原**||Putra Heights||புத்ரா ஹைட்ஸ்||[[梳邦再也]]||[[側式站台|側]]||
|-align="center"
| colspan=9 style="background:#CCCCCC;" | **注釋**
|-
| colspan=9 width=650 style="font-size:85%;" | 城市定議依據各州[[大馬地方政府|市轄區]]，非[[馬來西亞縣份|縣區]]。<br />**側**：[[側式站台]]，**島**：[[島式站台]]<br>斜體標示嘅換乘或轉乘，仲未啟用。<br>''斜體''標示嘅車站仲未啟用。**粗體'''標示嘅車站表示提供停車轉乘🅿轉乘同換乘唔會喺呢篇文進行區別，請睇轉乘站同換乘站。
|-
| colspan=9 | 
|}

## 路線延長
隨住吉隆坡人口外移，吉隆坡西南部嘅梳邦再也人口持續增長，人口已經超越一百萬。為咗解決當地交通幹道成日出現塞車問題，馬來西亞政府喺2011年5月26號宣布格拉那再也線延長計劃。安邦線將會延長17公里，延長路線由格拉那再也站繼續往南延伸13站（至布特拉高原站，同安邦線嘅延長線交會，已經喺2016年7月全線通車。

## 相撞事件
2021年5月24號夜晚8點33分，一架由甘榜峇魯空車駛去吉隆坡城中城嘅列車因為喺唔恰當嘅時間駛入地下軌道，而同另一架載住213人嘅列車迎面相撞，造成47人重傷，166人輕傷。今次事件係格拉那再也線投入服務以嚟，首次發生列車相撞嘅罕見事故。

國家基建公司主席拿督斯里達祖丁宣佈，公司將會向事故中嘅213名傷者，無論傷勢係點，賠償每人1000令吉。佢5月25號巡視意外現場後召開記者會表示，佢哋公司亦會承擔所有傷者嘅醫藥費，直至到佢哋好返為止。

## 註

## 參考
安全困境

**安全困境**（；英文：**security dilemma**）係國際關係上嘅一個概念，指一個國家為咗自我保護而加強軍事力量，令到第啲國家跟住噉樣做，搞到局勢變得緊張。就好似監躉困境講嘅噉。

## 理論解釋

喺國際關係上，軍備競賽（arms race）係指兩個或者以上嘅國家鬥提升自身嘅軍隊嘅戰鬥力－包括咗鬥培訓士兵、鬥生產武器同埋鬥開發新武器呀噉。想像家陣有若干個國家，對於每個國家嚟講：
*佢有「提升軍隊戰鬥力」同「唔提升軍隊戰鬥力」兩個可能嘅選項；
*「軍隊戰鬥力高過第啲國家」對佢嚟講有利；
*佢有能力用自己嘅情報機構嚴格控制有關自己軍事力量實情嘅情報，即係話佢嘅軍事力量實情係一樣**私密資訊**（private information）－係第啲國家唔知嘅；
*噉亦都表示，佢唔能夠清楚知道第啲國家嘅軍事力量實情；
喺最基本上，想像美國同蘇聯兩個國家，「合作」表示「唔提升軍隊戰鬥力」，「背叛」表示「提升軍隊戰鬥力」。原則上，「大家齊齊冇戰鬥力」就唔會打仗（R, R），但現實係，「人哋提升戰鬥力，自己唔提升」係一個極壞嘅情況（即係話 P > S，而且 T > R），所以對於兩個國家嚟講，揀「背叛」係佔優策略（無論對手揀乜，對自己嚟講都係最有利嘅策略），而且大家齊齊揀「背叛」係成場博弈唯一一個拿殊均衡點－大致上就好似監躉困境（prisoner's dilemma）嘅情況噉樣：

於是國家就陷入安全困境。
## 睇埋
*國防
## 攷
回答吧1996

**回答吧1996**（英文：The answers of the 90's）係香港商業電台雷霆881嘅節目，連埋廣告每集係六十分鐘。主持係鄧翊暉。2021年1月16號開始喺逢星期六24:00至25:00播出。

## 播放時間
*2021年1月16號起：逢星期六24:00至25:00播出。

## 出面網頁
*回答吧1996重溫網頁

|-
|width=30% align=center|**上一節目**這一晚我們會飛
|width=40% align=center|**鬧市開羅**2021年1月17號－(00:00-01:00)
|width=30% align=center|**下一節目**-
歐羅銀紙

**歐羅銀紙**（）係由2002年1月1號流通嘅銀紙，由歐洲中央銀行發行。有兩套銀紙，第一套喺2002年推出，第二套就由2013年至2019年推出。2016年5月4號，歐洲央行決定第二套歐羅銀紙唔會出500歐羅銀紙。




## 攷

## 睇埋
* 0歐羅銀紙
5歐羅銀紙

**歐羅五蚊紙**（）係喺冚唪唥歐羅銀紙入面面值最細嘅銀紙，喺2002年嗰陣正式流通。
10歐羅銀紙

**歐羅十蚊紙**（，Ten euro note）係喺冚唪唥歐羅銀紙入面面值第二細嘅銀紙，喺2002年嗰陣正式流通。
20歐羅銀紙

**20歐羅銀紙**（**€20**）係喺歐羅銀紙入面面值第三細嘅銀紙，亦都係尺寸第三細嘅銀紙（133 x 72 mm），喺2002年嗰陣正式流通。

## 參考資料
田飛龍

**田飛龍**（拼音：**Tian Feilong**，）係親北京派政治人、北京航空航天大學法學院副教授，江蘇漣水人。

## 事件
2021年3月，全國人大提出要「完善」香港選舉制度，喺未經諮詢或香港人同意嘅情況下，大幅度削減直選議席，田飛龍就喺報紙寫文，話中央政府唔需要「忠誠廢物」，辣㷫建制派而出名。

## 部分公職
*一國兩制青年論壇副主席
*中國全國港澳研究會理事
## 參考來源
50歐羅銀紙

**歐羅五十蚊紙**（，Fifty euro note）係喺冚唪唥歐羅銀紙入面面値第四大嘅銀紙，喺2002年嗰陣正式流通。
100歐羅銀紙

**歐羅一百蚊紙**（）係喺冚唪唥歐羅銀紙入面面值第三大嘅銀紙，喺2002年嗰陣正式流通。
歐羅銀仔

**歐羅銀仔**（，Euro coins）係由1999年開始嘅銀仔，而家夾埋有8種面額嘅歐羅銀仔，分別係1仙、2仙、5仙、1毫、2毫、5毫、1蚊同2蚊銀仔。





## 睇埋
*歐羅銀紙

## 攷
歐羅一仙銀

**歐羅一仙銀**（，**€0.01**）係喺冚唪唥歐羅銀仔入面面值最細嘅銀仔，喺1999年開始鑄造，用嘅物料係鋼芯鍍銅。
吉隆坡會展中心

**吉隆坡會展中心**（，粵拼：gat1 lung4 bo1 wui6 zin2 zung1 sam1）係馬來西亞吉隆坡一座會展中心，喺吉隆坡城中城入面，面積有120,000平方米，喺2005年開幕。佢係吉隆坡市區最大型嘅會展中心之一，每年都會喺呢度舉辦好多大型展覽，包括由馬來西亞電腦及多媒體協會（PIKOM）所舉辦嘅電子用品展－PC Fair同馬來西亞大眾書局所舉辦嘅中港台以外最大型嘅華文書展——海外華文書市等。

喺體育方面2015年嘅國際奥林匹克委員會全會（IOC Session）都喺呢個會展中心入面舉辦，嗰次大會選出咗2022年冬季奥林匹克運動會所舉辦嘅城市。吉隆坡會展中心亦係國際會議協會（International Congress & Convention Association，簡稱ICCA）同國際會議中心協會（International Association of Congress Centres，簡稱AIPC）嘅會員。

## 主要設施
會展中心一共有5層，裏面嘅設備適合舉辦各個大小型嘅展覽同會議。

### 展覽廳
會展中心入面有6個大型展覽廳，其中第一至第五展覽廳嘅總面積9,710平方米，樓高9米，主要用嚟做各個大小型展覽嘅承租，而第六展覽廳喺室外，有2,600平方米大，主要用嚟做大型宴會。

### 議會廳
喺主要出入口上方嘅議會廳（Plenary Hall）提供場地畀大型演講、研討會、藝文表演、演唱會、展覽開幕儀式、企業大型聚會等使用，有3層高，總共可以容納3,000人。

### 議會劇場
議會劇場（Plenary Theatre）有3層高，可以容納470人，適合舉辦小型演唱會、中型演講、研討會等。

### 會議室
依照規模，有大、中、細之分。其中三座大型會議室（Conference Halls）總計可以容納1,800人，有時會用嚟舉辦小型展覽，其他仲有多達20座嘅小型會議室（Meeting Rooms）。

### 宴會大禮堂
宴會大禮堂（Grand Ballroom）可以容納2,000人，好多馬來西亞政商名流嘅婚禮同宴會都選擇喺呢度舉辦。

### 宴會廳
宴會廳可以容納740人（Banquet Hall），適合舉辦中型研究、研討或者宴會。

### 其他
會議中心大樓嘅底樓係美食中心（food court）、吉隆坡城中城水族館同通往陽光廣場嘅地底通道，其出口同城中城－武吉免登空橋系統共構，可以直接通往武吉免登地區。亦同周圍好多建築物透過空橋或者通道聯通，包括雙子塔、勘探大廈、陽光廣場 、文華東方酒店、君悅酒店等。

## 出面網頁

*
吉隆坡城中城水族館

**吉隆坡城中城水族館**（）係馬來西亞吉隆坡一座水族館，喺吉隆坡城中城吉隆坡會展中心底樓，係一個以海洋生物為主題嘅大型博物館，有60,000平方呎大。

呢個水族館喺2003年開始起，2005年8月全面開放，水族館入面展出大約 5,000 種嚟自馬來西亞或世界各地唔同水中同陸地生物。

## 設施
水族館劃分咗10個唔同特色嘅主題區域，分別有：
*沼澤地帶（The Flooded Florest）
*潮間帶（The Coast）
*海洋世界（Oceanarium）
*珊瑚礁區（Coral Discovery）
*森林瑰寶（Jewel of the Jungle）
*深海魚類（Weird & Wonderful）
*淡水小溪（The Stream）
*觸摸池（Touch Pool）
*水母區（Jelly Fish Tank）
*食人魚池（Piranha Tank）

其中深海魚類區擁有90公尺長嘅海底隧道，入面設有電動步道，遊客可以喺電動步道欣賞唔同種類大型海洋生物喺巨大水槽入面生活。

除咗海洋生物之外，水族館亦有展出唔同種類淡水魚類、兩棲類同爬行類等動物，其中沼澤地帶設有高達5.3公尺嘅圓形透明水族，入面放置一顆巨樹根，好多淡水魚圍繞住樹根游動，展現河流入面嘅生態。

## 出面網頁

*官方網站
甦醒

**甦醒**可以係：
*甦醒 (讚美之泉)
*甦醒 (鄭怡專輯)
*甦醒 (王傑專輯)
*甦醒 (共和世代專輯)
*甦醒 (電視劇)
*蘇醒 (歌手)（1984年－），中國大陸歌手
甦醒 (王傑專輯)

《**甦醒**》係臺灣歌手王傑出嘅第三十六張唱碟，亦係佢嘅第二十五張國語唱碟。由英皇娛樂喺2005年9月30號出，台灣版就由時尚唱片出。

## 曲目

（註：札西棋連即係信仰佛教嘅王傑法號梵語去譯出嚟）

## 唱片版本
* CD版

## MV
* 無聲電影
* 脆弱
* 甦醒

## 攷
韓雪 (搞清楚)

**韓雪**可以係：

* 韓雪（1981-），中國泳手
* （1982-），中國演員，前名韓雪
* 韓雪（1983-），中國演員
巴生港

**巴生港**（），《航海圖》又叫**吉令港**，英國殖民時期叫「**瑞天咸港**」（），係馬來西亞雪蘭莪州嘅一個港區，距離巴生市西南方大約6公里，同吉隆坡通過聯邦嘅2號公路同巴生港線鐵路服務連接。

巴生港係馬來西亞一個重要嘅集裝箱口岸，亦係馬來西亞最大嘅貨運港口。巴生港係世界第13大繁忙轉運港（2004年）、第12大繁忙貨櫃港（2012年），亦係貨物吞吐量第16大港口（2011年）。

## 圖

Image:Quay Cranes Northport Malaysia.JPG|北港
Image:Northport Malaysia Wharve.JPG|北港
Image:Port Klang Komuter station offices.jpg|北生港站
Image:West Port, Malaysia.jpg|西港
Image:Container terminal northport.jpg|巴生港高空相


## 參考
＃PTGF出租女友

《**＃PTGF出租女友**》（），係2021年開拍嘅港產片，由蕭定一出品，鄭峰嵐執導，趙善恆、鄧月平領銜主演。故仔改篇自真人真事網絡小說，用援交妹做主題。而製作班底之前拍過《作家的謊言：筆忠誘罪》、《西謊極落之太爆太子太空艙》同《棟篤特工》。

電影公司喺2020年12月搞咗個公開試鏡，話會優先考慮國泰航空、港龍航空同香港航空嘅前從業員，最後有14位新演員有份演出。

## 演員表
*趙善恆 飾 王家俊
*鄧月平 飾 芷純
*張建聲 飾 Albert
*張沛樂 飾 沙律姐
*程美段 飾 Lam
*郭奕芯 飾 波波
*岑珈其 飾 良仔
*馬俊怡 飾 Miu Miu
*張松枝 飾 芷純後父
*秦楚瀅（娜美） 飾 Wing
*張家希（Jon Jon） 飾 阿輝
*葉俙賢（Amber） 飾 Amber
*蘇凱琳（Erena） 飾 雯雯
*曾嘉晴（Angel） 飾 君怡
*陳莉寶 飾 阿麗
*羅曼菲 飾 Emily
*余凱祺 飾 受訪PTGF
*嚴昕童 飾 受訪PTGF
*黎蘊芝 飾 受訪PTGF
*黎美萱 飾 女學生
*方志駒 飾 動物傳心師

## 出面網頁
*
亞歷山大史加特

**亞歷山大史加特**（，，）係個瑞典嘅男演員，喺1984年出道，出名嘅作品有《泰山傳奇：森林爭霸》。

## 拎

* 
* www.alexanderskarsgard.se
* 
* Alexander Skarsgård interview on True Blood
* Alexander Skarsgård interviewed about Lady Gaga and True Blood
* Alexander Skarsgård: Millennium Man interview at Los Angeles Times Magazine
* Alexander Skarsgård: Millennium Man video interview
基斯托夫華薩

**基斯托夫華薩**（，，）係個德國嘅男演員，喺奧地利出世，1977年出道，出名嘅作品有《希魔撞正殺人狂》同《黑殺令》。

## 拍過嘅戲
*1982年：TRISTAN AND ISOLDE  {永恆的愛火}
*1982年：MYSTERIOUS STRANGER, THE (TV)  {夢中怪客}
*1989年：GOLDENEYE (TV)  {金眼}
*2003年：GUN-SHY  {愛無赦}
*2009年：《希魔撞正殺人狂》
*2011年：THREE MUSKETEERS, THE  {三劍俠3D：雙城暗戰}
*2011年：CARNAGE  {躁爸爸狂媽媽}
*2011年：《情約奇藝坊》
*2011年：GREEN HORNET, THE  {青蜂俠}
*2012年：《黑殺令》
*2014年：《呢班波士仲抵死》
*2014年：《大眼睛奇緣》
*2015年：《新鐵金剛之鬼影帝國》
*2016年：《泰山傳奇：森林爭霸》
*2017年：TULIP FEVER  {慾望鬱金香}
*2017年：《縮水人間》
*2019年：《銃夢：戰鬥天使》
*2019年：21 YEARS: QUENTIN TARANTINO  {昆頓塔倫天奴：鬼才的血與夢}

## 拎

* 
* 
* 基斯托夫華薩中文專訪 
* Charlie Rose上基斯托夫華薩專訪
未來叛變

《**未來叛變**》（，***The Giver***）係套2014年上畫嘅美國科幻片，主角係謝夫布烈治。

## 卡士
*Alexander Skarsgård
*賓頓韋斯
*Cameron Monaghan
*謝夫布烈治
*Katie Holmes
*梅麗史翠普

## 拎
* 
* 
* 
* 
*
呢班波士仲抵死

《**呢班波士仲抵死**》（，***Horrible Bosses 2***）係套2014年上畫嘅美國笑片，主角係謝遜比文。

## 卡士
*Charlie Day
*Chris Pine
*Christoph Waltz
*占美霍士
*Jason Bateman
*Jason Sudeikis
*珍妮花雅麗絲頓
*Jonathan Banks
*奇雲史柏西

## 睇埋
*《邊個波士唔抵死》

## 拎
* 
* 
*
姬蒂荷姆絲

**姬蒂荷姆絲**（，，）係個美國嘅女演員，喺1997年出道，出名嘅作品有《戀愛時代》。

## 拎

* 
*
大眼睛奇緣

《**大眼睛奇緣**》（，***Big Eyes***）係套2014年上畫嘅美國劇情片，主角係基斯托夫華薩同愛美雅當絲。

## 卡士
*愛美雅當絲
*基斯托夫華薩
*Krysten Ritter
*Danny Huston
*Jason Schwartzman
*Terence Stamp
*Jon Polito
*Leela Savasta

## 拎
* 
*
皮 (運算)

喺電腦運算，一塊**皮**（）係指一件軟件或者作業系統嘅其中一個可能外型。

## 睇埋
*打機用語
史葛迪臣

**史葛迪臣**（，，）係個紐西蘭嘅專業賽車手，佢分別喺2003、2008、2013、2015、2018同2020年六次攞到印地賽車（IndyCar）冠軍。

## 拎

*IndyCar Driver Page
*Scott Dixon Biography in US
*IRL Profile: Scott Dixon
*2008 Stats
*An article about Graham Chronofighter Oversize Scott Dixon watch
*The Greatest 33
*The Greatest 33 Profile
視窗管理員

**視窗管理員**（**window manager**）係圖像用家介面嘅一部份，控制啲視窗嘅位置同埋外形（例：知道用家個指標喺某個視窗上面，而且用家撳緊滑鼠左掣，表示個視窗嘅坐標可能要跟住改變）。
情約奇藝坊

《**情約奇藝坊**》（，***Water for Elephants***）係套2011年上畫嘅美國愛情片，主角係麗絲韋花絲潘同羅拔柏迪臣。

## 卡士
*麗絲韋花絲潘
*羅拔柏迪臣
*基斯托夫華薩
*荷爾布魯克
*Jim Norton
*Paul Schneider

## 拎

* 
* 
* 
* 情約奇藝坊 at Metacritic
謝夫哥頓

**謝夫哥頓**（，，）係個美國嘅前專業賽車手，而家係Fox NASCAR嘅播音員，同埋Hendrick Motorsports嘅高級管理人。 

## 拎

* 
*
ETS電動列車

**電動列車服務**（，縮寫：**ETS**，俗稱「雙軌電動火車」），係由馬來亞鐵道旗下子公司經營嘅快速城際電力動車組服務。ETS電動列車係繼KTM通勤鐵路之後推出嘅第二個電動列車服務。

ETS電動列車最高時速140公里，依照分類，呢條路線屬於。

## 路線


車次編號規則如下：

*EG920x、EG921x 同 EG922x 終到或由巴東勿剎站開出嘅金色服務列車，除咗北海同金馬士站間嘅 
*EG9201/EG9202，由芙蓉至北海嘅EG9216 以及由北海至怡保站嘅 EG9217。
*EP921x 終到或由巴東勿剎站開出嘅銀色服務列車
*EG923x 同 EG924x 終到或由北海開出嘅金色服務列車
*EP923x 同 EP924x 終到或由北海開出嘅鉑金服務列車
*EG93xx 金馬士同北海之間嘅金色服務
*ES94xx 北海同金馬士之間嘅銀色服務
*EG95xx 巴東勿剎同怡保間嘅列車

2019年10月10號，由中車株洲電力機車有限公司喺馬來西亞本地化生產嘅「ETS2」米軌動車組正式投入使用，亦係馬來西亞第一個提供商務座艙嘅動車組。車入面設置咗穆斯林祈禱室、潔淨設施同指南針等，並提供無障礙設施。商務座椅除咗可以180度旋轉，仲內置影音娛樂、遠程點餐、服務呼叫、動態地圖等功能。

### 吉隆坡中央－怡保
喺2010年8月開通。

運行列車包括：

*EG93xx 金色服務，2個鐘20分鐘，停靠10個車站（唔包括起點站）
*EG94xx 銀色服務，2個鐘30分鐘，停靠14個車站（唔包括起點站）

依家吉隆坡中央至怡保有6次金色服務：

*2次銀色服務。回程有7次金色服務，1次銀色服務。

### 金馬士－新山中央
依家金馬士去新山火車鐵軌只係單線，依家做緊改善工程。金馬士至新山鐵路軌道全長有192公里長，耗資89億令吉，最高時速可以去到160公里，不過列車會同依家營運路線一樣以時速140公里行駛，預計吉隆坡到新山需要行駛3個半鐘，將提供每日22個班次，並可同時運載346人。

涉及電氣化工程嘅12個站分別喺昔加末、銀旺、拉美士、彼咯、巴羅、居鑾、明吉摩、令金、拉央拉央、古來、甘拔士峇魯同新山中央車站，其中銀旺同明吉摩係貨運站，將來可能喺士乃鎮起新車站。

## 用車

## 服務

### 普通等

### 頭等

## 客量

## 參考
WIMP

喺人機互動上，**WIMP** 係指圖像用家介面通常會有嘅 4 樣嘢：
*視窗（**W**indow；用嚟顯示檔案目錄同埋行緊嘅應用程式）、
*圖標（**I**con；用嚟顯示檔案目錄入面有邊啲檔案）、
*選單（**M**enu；顯示可能嘅命令同選項）同埋
*指標（**P**ointer；位置由滑鼠控制、可以攞嚟點擊啲嘢）。
請請

**請請**，又叫**拱手**、**作揖**，係兩隻手疊埋嘅手勢，有時會配合埋前後搖動，喺漢字文化圈傳統上有表示恭敬嘅意思。
英雄紀念碑

**國家英雄紀念碑**（；）係一個為咗紀念第二次世界大戰同喺馬來亞緊急狀態殉職嘅軍人而建立嘅雕像。佢喺馬來西亞首都吉隆坡馬來西亞國會大廈附近，亦係世界上最高嘅獨立青銅雕塑品。每年8月31號國家紀念日，馬來西亞最高元首、首相以及軍方同警方領袖都會嚟敬獻花環，向逝去嘅英雄表達敬意。

國家紀念碑佔地4萬8562平方尺，分4個範圍，分別係戰爭紀念柱、英雄紀念碑、噴泉同回廊。

## 參考
系統資源

一種**系統資源**（）係指一個電腦系統入面一啲會俾個系統消耗嚟做運算工作嘅嘢。

## 睇埋
*記憶洩漏
佔領立法會 (紀錄片)

《**佔領立法會**》（）係大約46分鐘嘅港產紀錄片。呢部片紀錄咗喺2019年7月1號香港第一次發生嘅「佔領立法會」事件，係紀錄片《理大圍城》嘅姊妹作。呢部紀錄片喺2020年攞到第57屆台灣金馬獎「最佳紀錄片」提名。

## 製作人員
呢個紀錄片由幾位紀錄片導演同工作者去拍返嚟，因防範政權報復，佢哋只可以用「香港紀錄片工作者」（）嘅匿名身份發表。為咗唔使令屋企人擔心，佢哋甚至唔會話畀屋企人，並準備好萬一攞咗獎，亦只會請發行商「影意志」代攞獎同發表感謝辭。

## 記載
呢個紀錄片由最耐到最近嘅時間推移去講述喺2019年7月1號香港第一次發生嘅「佔領立法會」事件。紀錄片製作人員貼身去拍前線參與者，用臨場視角展示參與者喺成個行動入面嘅人性反應，紀錄咗示威者由討論、行動、撤離到清場嘅成個過程入面嘅心情起伏，包括成功衝入立法會後嘅激情，同短暫佔據後冇的唔撤退個陣嘅無奈感受。

## 事件
喺2020年1月10號到22號搞咗第十三屆香港獨立電影節，《佔領立法會》同《理大圍城》喺電影節度首映。

2020年7月，《港區國安法》過咗之後，《佔領立法會》同《理大圍城》等紀錄片喺香港上映嗰陣被電檢局刁難。《佔領立法會》同《理大圍城》原本計劃喺2020年9月21號同22號嘅夜晚7點45分喺香港藝術中心古天樂電影院上映，電檢處先要求喺紀錄片前加上「根據現行法例可能會構成刑事罪行」同「部份內容或評論亦可能未獲證實或有誤導成份」等警告字句。喺9月21號上影前兩個鐘，發行商影意志影院先收到電檢處發出嘅證明書。

《佔領立法會》入圍台灣第57屆金馬獎最佳紀錄片，最後攞唔到獎。

2020年10月17、18、21、22、24號，11月3、4號，《佔領立法會》同《理大圍城》喺香港藝術中心古天樂電影院上映，夾埋有9場（10月17同18號每日兩場，其他每日一場）。喺10月14號開始賣飛，賣咗唔夠兩個鐘，全部9場大約700張飛已經全部賣嗮，唔少網民更要求發行商加場。

## 攷

## 睇埋
* 理大圍城
* 不割席
* 佔領立法會
* 反對逃犯條例修訂草案運動
選單

**選單**，日常粵語成日借英文講 **menu**（），係互動式電腦用家介面嘅一部份，同用家互動嘅一種方法。呢種方法係將可以用嘅命令或者其他選項顯示晒出嚟，畀用家揀，等用家唔使吓吓都要死記住「要打乜嘢命令」或者「做乜嘢手勢」先可以令到電腦做嘢。

喺傳統嘅圖像用家介面，選單係重要控件之一。

呢種用家一睇就知有乜可以做嘅特性，喺設計上叫「可見承擔特質」。

## 基礎概念

Menu 個諗頭好直接：將啲選項冚唪唥列晒出嚟，畀玩家用輸入裝置揀想要邊個選項。一部用命令行介面嘅機，可能會列出拃選項，再叫用家例如用鍵盤打想揀嗰個選項嘅冧把。廿一世紀初比較常見嘅圖像用家介面，就會顯示拃選擇嘅名同埋圖標，畀用家用滑鼠或者輕觸式熒幕等嘅架生嚟表達「想揀邊個選項」。

Menu 好多時會「分層」，即係揀咗一個選項之後，出現細啲嘅 menu 展示嗰個選項下仲有啲咩更加精細嘅選項（**子選單**），即係例如揀咗**上維基...** 之後仲有得再揀**上[[粵維]]**或者**上[[英文維基|英維]]**呀噉。

## 遊戲應用

視像遊戲成日會用到 menu，通常係用於
*遊戲開始前，畀玩家揀（例如）要由頭開始遊戲定係返打前嘅存檔
*暫停畫面
遊戲入便嘅 menu 可以用好多種方法做。原始啲嘅可以係遊戲迴圈入便有「如果隻遊戲暫停咗，就畫個 menu 出嚟；否則就繼續行隻遊戲程式」噉嘅條件陳述式；而喺 Unity 等嘅遊戲引擎裡便，遊戲開始嘅 menu 通常會係自成一個景，遊戲開始嗰陣就會進入遊戲主要嗰個景，而暫停 menu 就係將隻遊戲嘅時間流動變成 0 同時顯示啲選項。

## 參見
*WIMP
*下拉式
*遊戲暫停
* PC 電子遊戲入便我哋最中意嘅主題畫面同主選單
* 點樣用 Pygame 整選單，講點樣用 Pygame 整選單。
* 點樣喺 2022 年用 Unity 整主選單，講點樣用 Unity 遊戲引擎整選單。

## 參考

## 註釋
檔案目錄

喺電腦科學同相關領域，**檔案目錄**（），簡稱**目錄**，係指喺電腦嘅檔案系統入面嘅一啲目錄，負責記錄住每一個電腦檔案嘅名同位置嘅，好多時亦會記錄埋第啲相關嘅中繼資料，例如檔案大細、權限等等。

比較簡單嘅檔案系統可以淨係得一個目錄咁少，但係比較複雜嘅檔案系統可以有多過一個，喺爾種系統裡便，目錄本身亦都係一種檔案，所以目錄入面可以擺目錄，所以一個目錄通常唔會有齊晒所有檔案嘅紀錄。

如果用緊圖像用家介面，檔案目錄嘅圖示通常會係好似一個快勞夾（）噉嘅樣，噉係因為檔案目錄可以用嚟裝文件，所以就將佢比喻做一個快勞夾。

檔案目錄嘅英文名有  同  等。

## 咩係目錄

一個作業系統其中一個最重要嘅功能，係要永久噉記住啲數據，而且仲要畀用家有需要嗰陣攞嚟用。

要講電腦點樣儲起數據，就一定要有檔案（`file`）：每一個檔案都係一連串字節，字節可以讀取，又可以改寫，每個檔案都梗會有個低層嘅名，個低層名通常都係以數字形式存在嘅，例如 **1001** 噉，同時個檔案又會有個高層嘅名，個高層名通常比較似自然語言比較易睇，例如 **ngo_go_file**  嚟自粵語**我個快勞**噉。檔案目錄會負責記住佢裏面每個檔案嘅低層名係乜，同埋每個低層名對應嘅係邊個高層名。

目錄入便仲可以有目錄，形成一個分層結構，個結構可以用樹狀圖嚟表達。好似下圖噉，`MFD` 係所謂嘅根目錄，而 `Dir X` 表示第 X 個**子目錄**（一個子目錄係一個喺另一個目錄入便嘅目錄），`File Z` 表示第 Z 個檔案。喺下圖嗰個檔案目錄當中，`File 2` 用咗硬連結，會喺兩個唔同嘅目錄裏便出現。





## 絕對路徑
喺實際嘅作業系統當中，一個檔案嘅位置可以用一行字符表達：呢行字符最開頭嘅可能係某啲前綴，然後係根目錄嘅名，跟住可能係某種分隔符號，再之後係根目錄以下嘅部份，而喺呢部分入面，唔同子目錄嘅名亦會用某種分隔符號分開，最後一個目錄同檔案名之間亦用某種分隔符號隔開。目前最常見嘅係 UNIX 嘅做法：前綴、根目錄名同分隔符號全部都係 `/`，相鄰嘅 `/` 可以寫成單一個 `/`；用返上圖做例，假設 `File 1` 係一個文字文件（`.txt` ）佢喺目錄入便嘅位置會表示做
:`/Dir 1/File 1.txt`
噉款，當中第一個`/` 同時係前綴、根目錄嘅名同之後嘅分隔符號。

微軟 Windows 其實亦可以算係用 UNIX 嘅呢種做法，但係佢嘅前身 MS-DOS 好多嘢係跟 CP/M，`/` 喺命令行介面用咗嚟表示命令選項，所以面向用家嘅分隔符號改哂做 `\`，亦唔係淨得一個主目錄，而係之前仲有磁碟機名（），又或者仲有伺服器名加共享資源名（）。

另外一個可以算係用 UNIX 嘅做法嘅係蘋果公司早期嘅一個作業系統 ProDOS，前綴係 `/`，根目錄係磁碟名（），上面嘅例子會寫成
:`/MFD/Dir 1/File 1.txt`

不過，UNIX 嘅做法並唔係唯一一種可能嘅做法；喺 UNIX 嘅做法未成為事實上嘅主流之前，其實有好多種唔同嘅做法。例如喺傳統嘅 MacOS（macOS X 之前），分隔符號係 `:`。更唔同嘅例子有例如 VMS，前綴係 `[`，第一個同第二個分隔符號係 `.`，第三個分隔符號係 `]`；用 VMS 嘅寫法，上面嘅例子會寫成
:`[MFD.Dir 1]File 1.txt`

## 重要操作
*創建檔案
*讀寫檔案
*存取檔案
*刪除檔案

## 睇埋
*命令提示符

## 註

## 引
聲用家介面

**聲用家介面**（）係用家介面嘅一種，指俾用家用聲嚟做直接輸入，甚至用埋聲做輸出。

## 睇埋
*自然語言處理
貝爾加拉

**貝爾加拉**（），係西班牙巴斯克自治區吉普斯夸省嘅一個市鎮。總面積約76平方公里，總人口14596人（2018年），人口密度為每平方公里190人。
檔案大細

**檔案大細**（**file size**）係指一個電腦檔案嘅大細嘅描述。

常見嘅檔案大細單位係：
*1 byte = 8 bits
*1 KB = 1,024 bytes
*1 MB = 1024 KB
*1 GB = 1024 MB
*1 TB = 1024 GB
解構心機女

《**解構心機女**》（）係香港電視廣播有限公司嘅清談節目，由賴慰玲、馮盈盈、劉佩玥、江嘉敏、戴祖儀做主持，喺2021年3月29號到4月22號香港時間逢禮拜一、二、四、五22:05到22:30喺J2播。節目用「機心女」做題材。

## 每集內容

## 註

## 參考

## 出面網頁
*解構心機女 - 主頁 - tvb.com
你又估我唔到

《**你又估我唔到**》（）係香港電視廣播有限公司嘅遊戲節目，由林盛斌、張秀文主持。頭10集由2021年3月22號到4月2號逢禮拜一到五22:30-23:00喺翡翠台首播，之後嗰4集曾經被長期抽起未播，最後安排喺同年11月13號到12月4號逢禮拜六 23:30-00:00喺翡翠台首播。呢個節目係《你估我唔到》續作，亦繼承之前嘅「千奇百趣系列」節目，第九度買咗日本朝日電視台嘅「奇趣」片段，用嚟同嘉賓玩問答遊戲。

## 每集一覽

## 出面網頁
* 你又估我唔到 - 主頁 - tvb.com

## 電視節目變遷
麥哲倫星雲

**麥哲倫星雲**，又叫**麥哲倫星系**，係兩個星系嘅統稱，包括咗大麥哲倫星雲同細麥哲倫星雲。
本星系群

**本星系群**係銀河入面嘅星系群，直徑約莫1000萬光年，質量約莫2×1012太陽質量。
細麥哲倫星雲

**細麥哲倫星雲**，又叫**細麥哲倫星系**，係個喺銀河系嘅衛星星系，麥哲倫星系嘅成員，距離19.7萬光年。
## 睇埋
*大麥哲倫星系
三角座星系

**三角座星系**，係個喺三角座嘅星系，距離地球273萬光年。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M33,SEDS Messier pages
* M33, Galactic Globular Clusters Database page
* Historic observations of M33
*
聯邦直轄區

**聯邦直轄區**（；）係馬來西亞由聯邦政府管轄嘅一級行政區，由吉隆坡、納閩同埋布城三個地區組成。其中吉隆坡聯邦直轄區喺1974年成立，而納閩同布城隨後分別喺1984年同2001年相繼成立。

呢三個聯邦直轄區由聯邦政府轄下嘅聯邦直轄區部直接管轄，唔屬於任何州屬，因為種種原因而被喺原屬州屬劃分出嚟。

呢三個聯邦直轄區都有獨特之處，其中吉隆坡係馬來西亞嘅首都，布城係聯邦政府嘅行政中心，而納閩係聯邦政府設立嘅離岸金融中心。吉隆坡同布城係雪蘭莪州嘅內飛地，而納閩係沙巴州沿海島嶼。

## 參考
血·緣

《**血．緣**》（*Let Him Go*）係一部2020年嘅美國現代西部電影，由做導演、監製同編劇，改編嘅2013年同名小說《》。主演係、奇雲高士拿、。

## 演員
*  飾演 Margaret Blackledge
* 奇雲高士拿 飾演 George Blackledge
*  飾演 Blanche Weboy
*  飾演 Donnie Weboy
*  飾演 Bill Weboy
聲入人心 (第一季)

**《[[聲入人心]]》第一季**（），係中國大陸湖南衛視喺2018年第四季度推出嘅一檔週五黃金檔美聲偶像男團競演養成類真人騷節目。

## 出品人
* 廖昌永（因為佢要去朝鮮演出而缺席二重唱公演階段前兩場嘅錄製）
* 尚雯婕
* 劉憲華
* 石倚潔（二重唱公演階段嘅前兩場代班廖昌永）

## 註

## 參考

## 連出去
* 
*
聲入人心 (第二季)

**《[[聲入人心]]》第二季**（），係中國大陸湖南衛視喺2019年第三季度推出嘅一檔週五黃金檔美聲偶像男團競演養成類真人騷節目。

## 出品人
* 廖昌永（因行程衝突而缺席特別公演舞台階段第四場嘅錄製）
* 張惠妹
* 尚雯婕
* 吳碧霞（特別公演舞台階段嘅第四場代班廖昌永）

## 參考

## 連出去
* 
* 《聲入人心第二季》芒果TV官方頻道
*
正東製作

**正東製作有限公司**（）係香港一間電影公司。

## 影視作品
* 方世玉（1993年）
* 黃飛鴻之鐵雞鬥蜈蚣（1993年）
* 方世玉續集（1993年）
* 太極張三豐（1993年）
* 中南海保鑣（1994年）
* 精武英雄（1994年）

## 攷
香港囚犯人權爭議

**香港囚犯人權爭議**係指被媒體報道，一系列香港在囚人士懷疑被懲教署職員不人道對待嘅事件。

## 在囚人士指控
香港01喺2017年報道，佢哋嘅採訪團隊接觸到50名前青少年犯，分別囚禁喺壁屋、歌連臣角、沙咀懲教所、勵志更生中心同埋喜靈洲戒毒所。佢哋控訴，感受或目睹嘅，已經唔止係懲罰，而係凌虐。有人僅僅因為「報牌仔」唔夠大聲，結果被人用木尺連打手掌10次。有人曾被摑穿耳膜，永聽覺永久受損。但係比起虐打更甚嘅是侮辱，有人要被迫扒喺地上面好似狗咁食飯，亦有人目睹懲教人員迫犯人飲自瀆水、尿液、食屎。亦有人無做錯事，純粹因為懲教人員搵嘢嚟玩而被虐待。有受訪者表示一度想自殺。另外，懲教人員所打嘅部位，多數都係衫或鞋遮蓋嘅部位，以防家人探訪或者太平紳士巡視時會察覺到。

有前線懲教人員寫信畀香港01，揭露部門「鷹派」當道，只守法例管理犯人嘅話就係懦弱，升級免問。而且行私刑後，都將報告寫做在囚人士情緒失控在先，人員用最低武力制服。

另外喺2020年4月11號，《蘋果日報》報導，一名姓何嘅懲教主任以粗言穢語辱罵在囚人士，其他在囚人士見狀不滿提出投訴，反被「特別囚禁」，甚至「加監」，立法會議員邵家臻一度要求探訪受影響人士，但指署方將涉事嘅在囚者臨時調走，企圖阻止會面。

### 羞辱跨性別在囚人士
2015年3月，由平機會撥款畀跨性別資源中心進行嘅調查，指懲教署拒絕向正進行真實生活體驗嘅跨性別在囚女性提供胸圍，亦有在囚跨性別人士被懲教人員要求提供性服務，跨性別人士在囚期間要求服用荷爾蒙藥物，亦被阻撓。

### 現行投訴機制局限
有關注香港囚犯人權嘅人士指，少年犯大多唔敢投訴，因為佢哋擔心投訴後，遭受更嚴重嘅報復，且少年犯獲釋後仍要接受一段時間監管，擔心隨時被福利官重召；其次，現行嘅投訴制度猶如自己人查自己人，毫無保障；再其次，出獄後更難舉證追究，如傷痕褪去咗、院所內無時鐘，無法把握案發時間，部分虐待招數，難精確指明邊一個施虐；仲有佢哋自信受損，無勇氣公開控訴。

### 在囚人士指控的虐待「招數」
*雞翼：肘打背脊
*芥蘭：膝撞大腿
*快車/找板：木尺或其他硬物打手掌或腳掌
*刨冰：手指關節磨肋骨位置
*排骨：拳打腰間近肋骨位置
*射龍門：掌上壓姿勢，畀人踢胸口
*倒mug：限時1分鐘甚至更短時間，食極熱嘅粥或糖水，食唔完就照頭淋
*冬青膏搽龜頭
*食狗飯：沒收餐具，唔准用雙手，好似狗咁爬去吃飯
*迫人食屎／飲尿
*轉筆磨手指
*深蹲幾個鐘
*「煎蛋」：於烈日下極熱嘅渠蓋上做掌上壓

## 各方嘅回應
### 政界
*立法會社福界議員邵家臻話囚犯亦都有人權，保障佢地哋唔受過分武力同埋唔人道對待，仲話可以咁具體兼咁多人講返當年經歷，無可能係老作。佢又話，呢個已經唔係「樹大有枯枝」嘅問題，而係懲教署成個部門嘅「文化」，促請懲教署留意返。
*工黨立法會議員張超雄喺2018年1月18日號動議，要求傳召懲教署署長同埋助理署長，就懷疑有在囚人士被懲教署施以酷刑及不人道對待作證。
*前立法會議員，自從1997年起就被獲委任做太平紳士嘅劉慧卿就話，如果單野嘢係堅嘅話，就要詳細咁睇下係咪違反左咗聯合國禁止酷刑規定。佢又講到，由於署方嘅指引唔夠清晰，有部分太平紳士根本唔會理解自己嘅巡查責任。

### 懲教署
懲教署回應話，班懲教對待在囚人士唔可以亦唔需要用武力，仲講對違規零容忍咁話。亦有前線懲教人員接受訪問時指接受過訓練後都明白用暴力教化唔到犯人，行為不當便就會擔心遭被報復。電影《同囚》以少年犯在囚期間人權問題作題材，並以真人真事改編，但被懲教署致函要求刪去『真人真事改編』字眼。

### 懲教事務職員協會
懲教事務職員協會初級組主席簡文傑就話，有關指控對懲教人員唔公平，摧毀咗幾代懲教人員努力喺更生事務嘅心血。

## 參考
馬康麥杜維

**馬康麥杜維**（，，）係英國男演員，喺1968年出道，出名嘅作品有《發條橙》同《星光夢裏人》。

## 拍過嘅戲
*1968.   IF  {如果}
*1970.   FIGURES IN A LANDSCAPE  {高空大追捕}
*1971.   RAGING MOON, THE  {春花秋月奈何天}
*1971.   CLOCKWORK ORANGE, A  {發條橙}
*1973.   O LUCKY MAN  {大都市小人物}
*1975.   ROYAL FLASH  {儍俠}
*1976.   ACES HIGH  {碧血長空爭霸戰}
*1976.   COLLECTION, THE (TV)  {物以類聚}
*1976.   VOYAGE OF THE DAMNED  {海上驚魂三十天}
*1979.   PASSAGE, THE  {雪嶺大偷渡}
*1979.   CALIGULA  {卡里古拉}
*1979.   TIME AFTER TIME  {追蹤100年}
*1982.   BRITANNIA HOSPITAL  {醫者魔鬼心}
*1982.   CAT PEOPLE  {豹妹}
*1983.   BLUE THUNDER  {藍霹靂}
*1983.   CROSS CREEK  {天地任我闖}
*1985.   GULAG (TV)  {鐵幕快車}
*1985.   MERLIN AND THE SWORD (ARTHUR THE KING) (TV)  {時光倒流一千年}
*1988.   SUNSET  {情眞戲假}
*1989.   IL MAESTRO  {大師}
*1990.   MOON 44  {星空戰士}
*1990.   CLASS OF 1999  {鐵甲學堂1999}
*1994.   STAR TREK: GENERATIONS  {星空奇遇記之星空奇兵}
*1994.   MAN WHO WOULDN’T DIE, THE (TV)  {模擬小說殺人案}
*1995.   TANK GIRL  {坦克女郎}
*1995.   KIDS OF THE ROUND TABLE  {圓桌小武士}
*1995.   EXQUISITE TENDERNESS  {杏林風暴}
*1997.   MR. MAGOO  {符碌先生}
*2002.   I SPY  {吾係特務}
*2003.   COMPANY, THE  {浮生若舞}
*2007.   HALLOWEEN  {月光光心慌慌之殺清光}
*2007.   NEVER APOLOGIZE: A PERSONAL VISIT WITH LINDSAY ANDERSON  {林賽安德遜永不言悔}
*2008.   DOOMSDAY  {滅絕生還者}
*2010.   EASY A  {緋聞教主 (Netflix)}
*2011.   ARTIST, THE  {星光夢裏人}
*2012.   SILENT HILL: REVELATION  {鬼魅山房2}
*2014.   HOW TO MAKE LOVE LIKE AN ENGLISHMAN  {戀上英國大情人}

## 拎

* 
* 
*
米高基頓

**米高基頓**（，，）係個美國嘅男演員，喺1975年出道，出名嘅作品有《蝙蝠俠》同《飛鳥俠》。

## 拎

* 
* Story on Michael Keaton and his hometown Pittsburgh Pirates opening day controversy
布穀鳥 (歌)

《**布穀鳥**》（）係蘇聯樂隊Kino喺1991年1月12號出嘅《》唱碟入面第五隻主打歌。呢隻歌由蘇聯歌手Viktor Tsoi作曲同填詞，Kino樂隊演唱。

## 翻唱
*2011年：Olga Kormukhina
*2019年：Polina Gagarina

## 攷

## 連出去
*  《布穀鳥》
* Viktor Tsoi寫嘅 —《布穀鳥》歌詞
森文迪斯

**森文迪斯**（，，）係個英國嘅男演員同導演，喺1993年出道，出名嘅作品有《美麗有罪》同《1917：逆戰救兵》。

## 出名作品
*1999年：《美麗有罪》
*2002年：《末路驕陽》	
*2005年：《平頭日記》								
*2006年：《十分好學》					
*2007年：《互助友情人》							
*2007年：《追風箏的孩子》
*2008年：《浮生路》
*2009年：《尋找快樂窩》							
*2012年：《新鐵金剛智破天凶城》
*2015年：《新鐵金剛之鬼影帝國》
*2019年：《1917：逆戰救兵》

## 拎

* 
* 
* The Observer Interview 14 December 2008 
* Charlie Rose interview 5 June 2009